Q=5	C=3	SS=2	LS=1	PS=0	DC=0	LC=0	SD=0	BS=0	G0=83	G1=62	G2=25	DLID=az_RU	BODY=Һикмәти горујун. Мәсәлләр 3:21\nДИЛИ: Aзәрбајҹан (кирил әлифбасы) Австралија жест дили Азәрбајҹан (латын әлифбасы) Ангола жест дили Вјетнам Данимарка Индонезија Исвеч Кирибати Конго Литва Македонија Мјанма Непал Нидерланд Ниҝериа пиҹини Норвеч Самоа Соломон Адалары пиҹини Тувалу Уелс Украјна Фиҹи Чин (мандарин, садәләшдирилмиш) Чин (мандарин, әнәнәви) адангме албан алман амһара африкаанс ачоли ајмара баса (Камерун) башгырд бенгал бикол болгар булу варај венда волајта га ган гуарани гуҹарат гырғыз дигорон дхолуо еве ермәни естон ефик занде зулу ибанаг ибо иврит илок инҝилис исланд исоко испан италјан кабре каннада каонде каталан кечуа (Боливија) кикамба кикујју килуба кинјаруанда кирунди кисонге кореја коса куангали куанјама күрд курманҹи (Гафгаз) күрд курманҹи (кирил) ламба латыш лингала лози лувале луганда лунда малагаси малај малајалам мамбве-лунгу маратһ мајја маҹар мбунда мегрел монгол море ндебеле ндебеле (Зимбабве) ндонга нзема окпе олу конзо оромо осетин пангасинан папјаменто (Күрасао) пиҹин (Камерун) полјак португал пәнҹаб румын рунјанкоре рус санго сапотек (Истм) свати себуан сепеди серб серб (латын) сесуто (Лесото) сетсвана сидамо сингал словак словен сотсил сранан-тонго суаһили суаһили (Конго) тагалог таи тамил татар таҹик тви телугу тетела тетум (Дили) тив тигре ток-писин тсонга тумбука түрк түркмән урду уруунд урһобо фарс фин фон франсыз хорват чех чибемба чинјанја читонга читонга (Малави) чичева чуваш шона јао јапон јоруба јунан ҝүрҹү Ҹәнуби Африка жест дили Һиндистан жест дили һауса һилигајнон һинд әрәб өзбәк\nӘФСАНӘЈӘ ҜӨРӘ, уҹгар кәнддә касыб бир оғлан јашајырмыш. Шәһәр ҹамааты ону ағылданкәм сајыб она лағ едәрмиш. Кәндлиләрин шәһәрдән гонаглары ҝәләндә онларын јанында оғланы мәсхәрәјә гојарлармыш. Онлар оғлана ики дәмир пул, бири бөјүк ҝүмүш, о бириси исә балаҹа, амма ҝүмүшдән икигат баһа олан гызыл пул узадыб дејәрләрмиш: «Һансыны истәјирсән?» Оғлан ҝүмүш пулу ҝөтүрүб гачармыш.\nБир ҝүн гонаглардан бири оғландан сорушур: «Сән билмирсән ки, гызыл пул ҝүмүш пулдан икигат баһадыр?» Оғлан ҝүлүмсәјиб дејир: «Билирәм». «Онда нијә ҝүмүш пулу ҝөтүрүрсән?» — дејә гонаг сорушур, — «Гызыл пулу ҝөтүрсән, пулун ики дәфә чох олар». Оғлан дејир: «Гызыл пулу ҝөтүрсәм, ҹамаат мәнә даһа пул тәклиф етмәјәҹәк. Билирсән, мәним нә гәдәр ҝүмүш пулум вар?!» Бу оғлан бөјүкләрин дә өзүндә јетишдирмәли олдуғу ҝөзәл бир кејфијјәтә, һикмәтә саһиб иди.\nМүгәддәс Китабда дејилир: «Һикмәти, дүшүнҹәни гору,.. асудә, раһат ҝәзәрсән, ајағын һеч вахт бүдрәмәз» (Мәс. 3:21, 23). Һикмәтдән бизим фираванлығымыз асылыдыр вә онун сајәсиндә руһани ҹәһәтдән ајагда мөһкәм гала биләрик. Ҝәлин ҝөрәк һикмәт неҹә бир хүсусијјәтдир вә һикмәтли олдуғумузу әмәлдә неҹә ҝөстәрә биләрик.\nҺикмәт билик вә дәрракәдән фәргләнир. Мәсәлән, чохлу мәлумат әлдә едән инсана биликли инсан дејилир. Бир мәлуматын о бириси илә неҹә бағлы олдуғуну баша дүшән инсан дәрракәли инсан сајылыр. Алдығы билији дәрк едиб әмәлдә ҝөстәрән инсана исә һикмәтли инсан дејилир.\nТутаг ки, дәрс кечдијиниз инсан әсас дәрс вәсаитиндән охудугларыны дәрһал дәрк едир. Дәрс заманы суаллара дәгиг ҹаваб верир, һәтта, ола билсин, ибадәт ҝөрүшләринә ҝәлир вә јахшы шәрһләр верир. Бүтүн бунлар онун руһани ҹәһәтдән инкишаф етдијини ҝөстәрә биләр. Бәс бу шејләрә әсасланыб ону һикмәтли инсан адландырмаг олар? Хејр! Садәҹә, ола билсин, онун һафизәси ҝүҹлүдүр. Амма билијини вә дәрракәсини ишә салараг өјрәндији һәгигәтләри һәјата кечирәндә о, һикмәтә јијәләнир; ҝәләҹәји фикирләшиб уғурлу гәрарлар верирсә, демәли о, һикмәтли инсандыр.\nМәтта 7:24—27 ајәләриндә Иса Мәсиһ ев тикән ики киши һагда данышыр. Онлардан бирини Иса ағыллы адландырыр. Чүнки бу киши ҝәләҹәји фикирләшәрәк еви даш үзәриндә тикир. О, узагҝөрән вә ағыллы инсандыр. Әҝәр киши еви гум үзәриндә тиксәјди, һәм уҹуз баша ҝәләрди, һәм дә тез гуртарарды. Амма о, бу ишин сонрасыны фикирләшди вә бундан ҝөрүнүр ки, о, һикмәтли инсандыр. Буна ҝөрә дә фыртына гопанда онун евинә һеч нә олмады. Бәс биз бу ҝөзәл хүсусијјәтә неҹә саһиб ола биләрик вә нә етмәлијик ки, ону итирмәјәк?\nҺИКМӘТӘ НЕҸӘ САҺИБ ОЛМАГ ОЛАР?\nӘввәлҹә ҝәлин Микә 6:9 ајәсинә диггәт јетирәк. Орада јазылыб: «Һикмәтли адамлар [Аллаһын] адындан горхаҹаг». Јеһованын адындан горхмаг Она һөрмәт етмәк демәкдир. Јәни Онун ады илә бағлы олан шејләрә, һәмчинин Онун ганунларына еһтирамла јанашмаг лазымдыр. Кимәсә һөрмәт етмәк үчүн ҝәрәк ону јахшы таныјасан. Инсаны јахындан таныјандан сонра она етибар едирсән, ондан нүмунә ҝөтүрүрсән вә онун наилијјәтләрини тәкрарлајырсан. Әҝәр һәрәкәтләримизин Јеһова илә мүнасибәтләримизә неҹә тәсир едәҹәјини дүшүнүрүксә вә Онун принсипләринә әсасән гәрарлар веририксә, бу ҝөстәрир ки, биз һикмәтә јијәләнирик.\nИнди исә Мәсәлләр 18:1 ајәсини охујаг. «Тәнһалыға гапылан худбинлијинин далынҹа дүшүр, һәр ҹүр һикмәти рәдд едир». Еһтијатлы олмасаг, Јеһовадан вә Онун халгындан узаглаша биләрик. Бу агибәтә дүшмәмәк үчүн Аллаһын адына еһтирам едән вә Онун гајда-ганунларыны јүксәк тутан инсанларла вахт кечирмәлијик. Ибадәт ҝөрүшләринә ҝедиб Аллаһын халгы илә үзбәсурәт үнсијјәт етмәлијик. Ҝөрүш заманы имкан вермәлијик ки, сәсләнән фикирләр зеһнимизә вә үрәјимизә тәсир етсин.\nБиз һәмчинин дуада үрәјимизи Јеһоваја бошалданда Она јахынлашырыг (Мәс. 3:5, 6). Мүгәддәс Китабы вә Јеһованын тәшкилатынын тәгдим етдији нәшрләри охујанда зеһнимизи вә үрәјимизи ишә саларыгса, бу, бизә һәрәкәтләримизин нәтиҹәсини әввәлҹәдән ҝөрмәјә вә буну нәзәрә алараг давранмаға көмәк едәҹәк. Биз, еләҹә дә јеткин гардашларын вердији мәсләһәтләри гәбул етмәлијик (Мәс. 19:20). Онда ҝөстәрәҹәјик ки, һикмәти рәдд етмирик, әксинә, бу ваҹиб хүсусијјәти артырмаға чалышырыг.\nҺИКМӘТИН АИЛӘЈӘ ФАЈДАСЫ\nАиләни горумаг үчүн һикмәтли олмаг ваҹибдир. Мисал үчүн, Мүгәддәс Китабда гадынлара мәсләһәт ҝөрүлүр ки, әрләринә дәрин һөрмәт бәсләсинләр (Ефес. 5:33). Бәс әр бу һөрмәти неҹә газана биләр? Әҝәр тәләб едәрсә, арвадынын она һөрмәти узун чәкмәјәҹәк. Ола билсин, гадын сөз-сөһбәт јаранмасын дејә, әринин јанында она һөрмәт едәҹәк. Бәс әри јанында олмајанда арвады онун һөрмәтини сахлајаҹаг? Чәтин ки! Әр узагҝөрән олмалыдыр. О, руһун бәһрәсини тәзаһүр етдирмәли, арвады илә мәһәббәтлә вә хејирхаһ шәкилдә давранмалыдыр ки, онун һөрмәтини газансын. Тәбии ки, мәсиһи гадынлардан, әрләри лајиг олсалар да, олмасалар да, онлара һөрмәт етмәк тәләб олунур (Гал. 5:22, 23).\nАллаһын Кәламында һәмчинин әрләрә арвадларыны севмәк бујрулур (Ефес. 5:28, 33). Ола билсин, гадын әринин мәһәббәтини итирмәмәк үчүн ондан билмәјә һаггы чатан шејләри ҝизләтмәк истәјәр. Демәк олармы ки, бу гадын һикмәтлә давраныр? Әри бундан хәбәр тутанда неҹә олаҹаг? Арвадына мәһәббәти артаҹаг? Чәтин ки! Амма гадын мүнасиб вахт сечиб вәзијјәти мүлајим шәкилдә әринә баша саларса, чох еһтимал ки, әри онун дүрүстлүјүнә гијмәт верәҹәк вә арвадына мәһәббәти ҝүҹләнәҹәк.\nБу ҝүн ушаға вердијиниз тәрбијә, сабаһ мүнасибәтләриниздә әкс олунаҹаг\nУшаглардан валидејнләринә итаәт етмәк ҝөзләнилир. Валидејн ушағы Јеһованын тәрбијәси илә бөјүтмәлидир (Ефес. 6:1, 4). Бәс бу о демәкдирми ки, ушаға олар-олмазлар сијаһысы вермәк лазымдыр? Ушаға јалныз валидејнләрин гајда-ганунлары вә сәһв едәндә алаҹағы ҹәза барәдә мәлумат вермәк аздыр. Һикмәтли валидејн өвладына баша салмалыдыр ки, нәјә ҝөрә о, ата-анаја табе олмалыдыр.\nМәсәлән, туталым ушағыныз сизинлә һөрмәтсиз шәкилдә данышыр. Ола билсин, үстүнә гышгырмагла вә ҹәзаландырмагла ушағы утандыра вә ја сусдура биләҹәксиниз. Амма о, сиздән инҹијә биләр вә нәтиҹәдә, сизинлә мүнасибәти сојујар.\nҺикмәтли валидејн ушағына вердији тәрбијә үсулу вә онун ушаға тәсири барәдә дүшүнүр. Ушаг нә исә едәндә валидејн һиссләрә гапылыб һәрәкәт етмәмәлидир. Ушагла тәкликдә данышмаг мәсләһәтдир. Ону сакит вә меһрибан шәкилдә баша салын ки, Јеһова Аллаһ ондан валидејнләринә һөрмәт етмәји ҝөзләјир вә бу, она өмүр боју фајда ҝәтирәҹәк. Изаһ един ки, валидејнә һөрмәт етмәклә о, Јеһоваја һөрмәт етдијини ҝөстәрир (Ефес. 6:2, 3). Ушағы бу ҹүр баша салсаныз, онун үрәјинә тәсир едә биләрсиниз. Онда ушаг һисс едәҹәк ки, сиз ону фикирләширсиниз вә сизә һөрмәти артаҹаг. Бунун сајәсиндә өвладыныз ҝәләҹәкдә ҹидди мәсәләләр јарананда чәкинмәдән сизә јахынлашаҹаг.\nБәзи валидејнләр хәтринә дәјмәмәк үчүн ушаға ҝүлдән ағыр сөз демирләр. Бәс бу ушаг бөјүјәндә неҹә олаҹаг? О, Јеһовадан горхаҹаг, Онун ганунларына табе олмағын ағыллы һәрәкәт олдуғуну баша дүшәҹәк? Јол верәҹәкми ки, Јеһова Аллаһ онун үрәјинә вә зеһнинә тәсир етсин, јохса Ондан вә Онун халгындан узаглашаҹаг? (Мәс. 13:1; 29:21).\nЈахшы һејкәлтәраш јаратмаг истәдији һејкәли әввәлҹәдән фикирләшир. О, ортаја бир шеј чыхармаг үмиди илә, дашы һарадан ҝәлди, неҹә ҝәлди јонмур. Һикмәтли валидејн Јеһованын гајда-ганунларыны өјрәнмәк үчүн вахтыны әсирҝәмир вә өјрәндикләрини һәјата кечирир, бунунла да, Аллаһын адындан горхдуғуну ҝөстәрир. О, өзүнү Јеһовадан вә Онун тәшкилатындан узаг салмыр, һикмәтли олмағы өјрәнир вә бу һикмәти әмәлдә ҝөстәриб аиләсини мөһкәмләндирир.\nТез-тез ҝәләҹәјимизә тәсир ҝөстәрән гәрарлар вермәли олуруг. Дәрһал, дүшүнмәдән вә һиссләрә гапылараг гәрар вермәмәлијик, јахшы оларды ки, дајаныб фикирләшәк, гәрарымызын нәтиҹәси барәдә ҹидди дүшүнәк. Јеһовадан көмәк истәмәлијик вә Ондан ҝәлән һикмәтлә һәрәкәт етмәлијик. Онда һикмәти горумуш оларыг вә бу һикмәт бизә һәјат верәҹәк (Мәс. 3:21, 22).


Q=8	C=5	SS=5	LS=2	PS=0	DC=0	LC=0	SD=0	BS=1	G0=23	G1=20	G2=12	DLID=az_RU	BODY=Јүз ил әрзиндә Аллаһа һәмд уҹалдан мусиги\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Валенсија Данимарка Индонезија Исвеч Литва Нидерланд Норвеч Таити Увеа Уелс Украјна Чин (мандарин, садәләшдирилмиш) Чин (мандарин, әнәнәви) албан алман амһара африкаанс бислама гырғыз ермәни естон зулу илок инҝилис исланд испан италјан кабил каннада кинјаруанда кирунди кореја коса крио малагаси малај малајалам маҹар мегрел науатл (мәркәзи) оромо полјак португал румын сепеди серб серб (латын) сетсвана сингал словак словен суаһили тагалог тараски телугу тзелтал тигре тотонак тсонга түрк фанте фин франсыз хорват чех читонга (Малави) чичева јапон јунан ҝүрҹү Һаити креолу һилигајнон әрәб\n«Мән истәјирәм ки, сиз Нју-Јорк Ситидә јерләшән Колумбија студијасына ҝедиб һәмд нәғмәләримиздән бирини охујасыныз. Онлар буну пешәкарлыгла јазаҹаглар. Нә етдијинизи һеч кимә демәјин».\n1913-ҹү илин сонларында Уилјам Макриҹ Чарлз Тејз Рассел гардашдан алдығы бу гејри-ади тәјинаты јеринә јетирди *. «Хошбәхт ҝәләҹәк» ады илә дә танынан бу нәғмә вал шәклиндә (дәгигәдә 78 дәфә дөвр едир) бурахылмышды. Сонра Уилјам өјрәнди ки, бу нәғмә Мүгәддәс Китаб нитгләринин вә сәссиз кино вә шүшә слајдлар үзәриндә чәкилмиш шәкилләрлә мүшајиәт олунан мусигили визуал тәгдиматы олан «Јарадылыш фотодрамы»нын әввәлиндә сәсләндирилиб. «Фотодрам»ын тәгдиматы 1914-ҹү илин јанвар ајында Нју-Јорк Ситидә олду.\nУилјамын лент јазысы «Фотодрам»ын нүмајиши заманы операторларын мүхтәлиф инҝилис дилләриндә сәсләндирдикләри 50-дән чох фонографдан бири иди. Мусигиләрин чоху башгалары тәрәфиндән јазылдығы үчүн Мүгәддәс Китаб тәдгигатчылары, Уилјамын лент јазысы да дахил олмагла, бир нечә лент јазысыны алыб «Миниллијин шәфәгинин мәдһијјәләри» китабындакы маһныларын сөзләриндән истифадә едәрәк охудулар.\nУзун илләр әрзиндә Шаһидләр ибадәтләриндә башгалары тәрәфиндән јазылмыш маһнылары охујублар. Анҹаг лазым ҝәлдикдә онлар маһнынын сөзләрини Мүгәддәс Китаб анлајышларына ујғун дәјиширдиләр.\nМисал үчүн, «Фотодрам» заманы сәсләндирилән бир маһны «Падшаһымыз ирәлијә доғру аддымлајыр» адланырды. Бу маһны «Республиканын дөјүш һимни» адлы маһнынын дәјишдирилмиш версијасы иди. «Дөјүш һимни» маһнысынын биринҹи мисрасы белә иди: «Ҝөзләрим Ағанын ҝәлишини ҝөрүб». Анҹаг Мүгәддәс Китаб Тәдгигатчылары һәмин мисраны дәјишәрәк «Ҝөзләрим Ағанын иштиракыны ҝөрә биләр» етдиләр. Бу дәјишиклији етмәклә онлар ҝөстәрдиләр ки, Иса Мәсиһин рәһбәрлијинә јалныз онун ҝәлишинин дејил, һәмчинин хүсуси вахт кәсији олан иштиракынын да дахил олдуғуна инанырлар (Матта 24:3).\n1966-ҹы илдә «Үрәјиниздә Јеһоваја мәдһ нәғмәләри охујун» адлы китабындан дүнјәви мүәллифләрин мусигиләри, о ҹүмләдән диҝәр динләрлә бағлы мусигиләр чыхарылды. Елә һәмин илдә Шаһидләр балаҹа бир оркестр тәшкил едиб китабдакы 119 нәғмәнин һәр бирини лентә алдылар. Јығынҹаг ҝөрүшләриндә һәмин мусигинин мүшајиәти алтында охунмаға башланды вә бәзи Шаһидләр онлары өз евләриндә белә динләјирдиләр.\n2009-ҹу илдә Јеһованын Шаһидләри «Јеһованы нәғмәләрдә тәрәннүм един» адлы јени бир нәғмә китабы нәшр етдиләр. Бу маһныларын вокал ифасы чохлу сајда дилдә лентә алынды. 2013-ҹү илдә Шаһидләр илк дәфә ушаглар үчүн мусиги видеолары бурахмаға башладылар. Илк маһны «Һәр вахт дуа ет» адланыр. jw.org. сајтына дахил оланлар һәр ај бир нечә милјон дәфә маһны јүкләјирләр.\nБир чохлары бу маһнылара ҝөрә өз миннәтдарлыгларыны ифадә едирләр. «Јеһованы нәғмәләрдә тәрәннүм един» адлы нәғмә китабына ҝөрә Ҹули адлы гадын јазмышды: «Бу јени маһнылар олдугҹа ҝөзәлдир! Тәк оланда әһвал-руһијјәми әкс етдирән нәғмәләрдән бирини динләјирәм. Бунун сајәсиндә Јеһова илә мүнасибәтләримин мөһкәмләндијини һисс едирәм вә бүтүн варлығымла Она хидмәт етмәк әзмим даһа да артыр».\nҺезер адлы ана «Һәр вахт дуа ет» адлы нәғмәнин једдијашлы оғлуна вә доггузјашлы гызына неҹә тәсир етдији барәдә јазыр: «Бу, онлара јалныз ҝүнә башлајанда вә ја бизимлә оланда јох, Јеһова илә сөһбәт етмәк истәдикләри истәнилән вахт дуа етмәјә көмәк едир».\n^ абз. 3 Чарлз Тејз Рассел (1852—1916) Мүгәддәс Китаб Тәдгигатчылары (инди Јеһованын Шаһидләри адланыр) арасында рәһбәрлик едиб.\nМаһнынын сөзләрини чохлу дилләрә тәрҹүмәси заманы һансы чәтинликләрин јарандығыны билмәк истәјирсинизсә, бујурун өјрәнә биләрсиниз.\nҮмумдүнја идарәмиздәки тарих сәрҝиси\nЕркән мәсиһчилијин мараглы тарихи вә Јеһованын Шаһидләринин мүасир ирси илә таныш олун. Бу бәләдчисиз сәрҝидә јүзләрлә сәнәдләр, шәкилләр вә диҝәр әшјалар нүмајиш етдирилир.\nИбадәт үчүн мусиги


Q=10	C=6	SS=8	LS=0	PS=0	DC=0	LC=0	SD=0	BS=2	G0=69	G1=38	G2=14	DLID=az_RU	BODY=Мәктублар вә хәбәрләр - Ислам тарИхИндәкИ ролу Мө`минләр анасы Ајишәнин\nТәлһә вә Зүбејрә мәктуб\nТәлһә вә Ајишәнин ҹавабы\nМәктублар вә хәбәрләр\nЗүбејр! Һансы амил сәнин достлуғуну дүшмәнчилијә чевирди?\nТәбәри јазыр: Әли ибни Әби Талиб ™ Ајишәнин ордусунун хәбәрини ешидәндә өз ордусу илә Мәдинәдән Завијәјә ордан да Бәсрәјә тәрәф һәрәкәт етди. Ајишәнин ордусу да Әлинин ҝәлишиндән хәбәрдар олуб, Бәсрәдән онун ордусуна тәрәф һәрәкәт етди. Бу ики гошун сонрдан “Гәси Үбејдуллаһ ибни Зијад” адланан бир јердә үз-үзә ҝәлдиләр вә бир-биринин гаршысында ҹәрҝәјә дүзүлдүләр.\nӘввәл үш ҝүн онлар арасында һеч бир һадисә баш вермәди. Бу үч ҝүндә фәгәт Әли ™ һөҹҹәти тамамламаг үчүн Ајишәнин ордусунун башчыларына мәктуб јазырды. Бәзән бә`зи шәхсләри нүмајәндә кими онларла сөһбәтә ҝөндәрирди. Бәзән исә бир баша өзү онларла ҝөрүшүрдү. Һәзрәт чалышырды ки, баҹардығы гәдәр мүһарибәнин гаршысыны алсын3.\nТәбәри өз “тарихиндә” Ҹәмәл мүһарибәсинин фәгәт бу гәдәр нәгл етмишдир. Бу мәтләбләри Ибни Гутејбә, Ибни Әсәм вә Сејјид Рәзи нәгл етмишдир: О ҹүмләдән Әли ™ Тәлһә вә Зүбејрә јаздыгы мәктуб.\nАллаһа һәм вә сәна вә Пејғәмбәрә салават вә сәламдан сонра Еј Тәлһә вә Зүбејр! Сиз јахшы билирсиниз ки, мән ҹамаатын беј`әтин истәмирдим. Онлар өзләри мәни бу ишә мәҹбур етдиләр вә мәнимлә беј`әт етдиләр. Сиздә өзүнүз мәнимлә беј`әт етдиниз. Мәним ҝүҹ, гүдрәт вә мал дөвләтим јох иди ки, ҹамаат онлара ҝөрә мәнимлә беј`әт етсинләр. Бәлкә өз ихтијарлары илә мәни бу мәгама сечдиләр. Сиз дә өз ихтијарынызла мәнимлә беј`әт етдиниз. Тез гајыдын бу јолдан төвбә един! Сизин бејәи сындырмагда бәһанәниз мәни Османын гәтлиндә мүттәһим етмәкдир.\nҺәгигәтин үзә чыхмагы үчүн о шәхс ки, нә мәним, нәдә сизин\nтәрәфдарынызды, гатили мүәјјәнләшдирсин. О һәр кими десә ону ҹәзаландыраг. Еј Тәлһә вә Зүбејр!\nЕј гоҹа кишиләр! Бу пис фикирдән дөнүн. Мүһарибә вә ган төкмәкдән чәкинин!\nТәлһә вә Зүбејр! Бу ҝүн сиз фәгәт абрыныздан горхунуз. Амма әҝәр мәним сөзләримдән ибрәт ҝөтүрәсиниз сабаһ гијамәтдә абр илә бирликдә ҹәһәннәм атәши дә сизи тутаҹаг.\nӘмирәл-Мө`минин ™ Тәлһә вә зүбејрә мәктуб јазмагдан әлавә Әмиси оғлу Абдуллаһ ибни Аббасы Зүбејрин јанына ҝөндәрди вә она белә ҝөстәриш верди:\nАбдуллаһ! Сән тапшырығыны иҹра едәндә ҝәрәк Тәлһә илә ҝөрүшмәјәсән. Чүнки о тәкәббүрлү вә хүдпәсәнд бир адам дыр. О, бујнузуну јолдан кечәнләрин гарнына јыртмаг үчүн һазырламыш инәјә охшајыр. Тәлһә наданлығындан чәтин вә горхулу ишләри асан һесаб едир.\nАбдуллаһ! Сән фәгәт Зүбејрлә ҝөрүшмәлисән. Чүнки о бир аз мүлајим вә сәбрлидир. Абдуллаһ ҝөрүшдүјүн ан она белә де: Дајым оғлу Әли дејир:\nЗүбејр н олду мәни Һиҹазда (Мәккә вә Мәдинәдә) таныдын вә беј`әт етдин. Амма Ирагда унутдун.\nЗүбејр! Нијә мәнә олан мәһәббәтини дүшмәнчилијә чеврилди?1\nИбни Аббас дејир: Мән Әлинин сифаришини она чатдәрдәм Зүбејр ҹавабында бу ҹүмләни деди: – Биз горху ичиндәјик. Буна бахмајараг хилафәт арзусундајыг.\nИбни Аббас јенә дејир: Зүбејрин оғлу ки, бизим сөһбәтләримиздә иштирак едирди, Зүбејр ағзын ачмамыш деди: –\nИбни Аббас! Әлијә де ки, бизимлә сизин аранызда бир нечә ихтәлафлә мәсәлә вар.\nБиз Османын ганына сәндән тәләб едирик. Сән дә икинҹи хәлифә кими хәлифә сечмин Сүраја таошыр. Өзүн кәнара чәкил. Биз дејирик икинҹи хәлифәнин тәјин етдији ики нәфәр (Тәлһә вә Зүбејр) Бир бир-бири илә мүвафигдирләр. Амма фәгәт азлыг тәшкил едирсән. Мүсәлманларын чохунун сәси оналрын (Тәлһә-Зүбејр) хејринәдир. Бу дәлилләрә ҝөрә хилафәтдән сән кичиҹик дә олса пај дүшмүр.2\nИбни Аббас дејир: Онун бу ҹавабындан белә баша дүшдүм ки, онларын сүлһ етмәк фикирләри јохду. Фәгәт һәдәфләри мүһарибәдир. Ордан Әлинин јанына гајытдым вә һадисәни она данышдым.\nӘли Ибни Аббас бир даһа јанына чағырды вә ону Зејд ибни Суһанла Ајишәнин јанына ҝөндәрди. Һәзрәт онлара ҝөстәриш верди ки, Ајишәјә белә десинләр:\nАјишә! Аллаһ сәнә әмр едиб ки, өләнә гәдәр евдә отурасан. Амма нә едим? бә`зиләри сәни алдадыб, өз һәдәфләринә јетишмәк үчүн сәни васитә гәрар вердиләр. Бунун нәтиҹәсиндә ҝүнаһсыз мүсәлманлар өлдүләр.\nАјишә! Сән ҝәрәк өз евинә-гајыдасан. Мүсәлманлар арасында мүһарибә јаратмагдан чәкин.\nАјишә! Аҝаһ ол! Әҝәр евинә гајытмасан шиддәтли бир мүһарибә башлајаҹаг.\nАјишә! Сәнин Тәлһә вә Абдуллаһ ибни Зүбејрлә гоһумлуғун сәни ҹәһәннәмә сөвг етмәсин.3\nАјишә Әли ™-ын мәмурлары белә ҹаваб верди6 Мән Әлинин сөзүнә ҹаваб вермәјәҹәјәм. Әли ™ мәмурлары Ајишәнин ҹавабыны Әли ™-а чатдырдылар.1\nбә`зи тарихчиләр јазырлар: Тәлһә достларына деди6\nҸамаат! Әлинин ордусуна һүҹум един. Онун сәфирләринин сөзләринә гулаг асмајын. Чүнки сиз онларын сөзләринин мүгабилиндә өз әгидәнизи әлдән верирсиниз.\nБеләликлә Тәлһә мәнтиги сөзүн ҹавабыны мүғалитә илә вермәк истәди.\nГадынларыны вә өвладларынызы мүдафиә един.\n“Абдуллаһ ибни Зүбејр”\nАбдуллаһ ибни Зүбејрин чыхышы\nГејд етдијимз кими Әли ™-ын вә Ајишәнин ордусу 3-ҝүн дөјүшмәдиләр Әли ™ имкан дахилиндә фитнәни јатыртмаға чалышырды. Амма Ајишәнин ордусу Әли ™-ын әксинә ҹамаат мүһарибәјә тәһрик едирди. Онлар ҹамаат үчүн хүтбәләрдән бири дә Абдуллаһ ибни Зүбејрин хүтбәсидир. Зүбејрин оғлу ҹамааты дөјүшә тәшвиг етмәк үчүн ашағдакы хүтбәни охуду:\nҸамаат! Аҝаһ олун! Әли ибни Әбу Талиб хәлифә Османы гәтлә јетирди. Бу ҝүн дә сизин Әлејһинизә бөјүк орду илә ҝәлибдир. О, сизә һаким олмаг истәјир. Сиз дә ҝәрәк ҝүҹүнүзү топлајыб, торпаглармызы тәҹавүзкар Әли вә ордусунун әлиндән аласыныз. Мүстәгиллијинизи, гадын вә өвладларынызы мүдафиә един.\nЕј бәсрәлиләр! Сиз нечә бу зилләтә бојун әҝирсиниз. Куфәлиләр сизин торпағәнәза тәҹавүз едиб сизи өз шәһәриниздән чыхартмаг истәјир.\nҸамаат! Гијам един вә сизинлә дөјүшмәк истәјәнләрә дөјүшүн.\nҸамаат! Әли өзүндән башга һеч кими хилафәтә лајиг билмир. Аллаһа анд олсун. Әли галиб ҝәлсә, сизин динизи вә дүнјанызы хараб едәҹәк.\nАбдуллаһ ибни Зүбејр ҹамааты тәһрик етмәк үчүн белә пуч вә јалан сөзләр данышды.


Q=3	C=2	SS=1	LS=1	PS=1	DC=0	LC=0	SD=0	BS=1	G0=86	G1=62	G2=27	DLID=az_RU	BODY=Пејғәмбәрләр кими фәдакар олун! | Студј\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Ангола жест дили Вјетнам Данимарка Индонезија Исвеч Кирибати Литва Македонија Непал Нидерланд Норвеч Самоа Соломон Адалары пиҹини Тувалу Украјна Фиҹи Чин (мандарин, садәләшдирилмиш) Чин (мандарин, әнәнәви) албан алман амһара ајмара батак (тоба) бенгал бикол болгар варај волајта ган гуарани гуҹарат гырғыз дхолуо ермәни естон иврит илок инҝилис исланд испан италјан каннада каталан кечуа (Боливија) кикамба кикујју кинјаруанда кирунди кисси кореја крио күрд курманҹи (Гафгаз) күрд курманҹи (кирил) латыш луганда макуа малагаси малај малајалам маратһ мајја маҹар монгол оромо осетин пангасинан папјаменто (Аруба) папјаменто (Күрасао) полјак португал пәнҹаб румын рус санго сапотек (Истм) себуан сена серб серб (латын) сидамо сингал словак словен сотсил сранан-тонго суаһили тагалог таи тамил татар таҹик телугу тетум (Дили) тигре ток-писин тсва тумбука түрк түркмән урду фарс фин франсыз хорват чех читонга (Малави) чичева чуваш шона јао јапон јунан ҝүрҹү һилигајнон һинд һири-моту әрәб өзбәк\nҺизгијал усанмадан Јерусәлимин мүһасирәсини әјани шәкилдә тәсвир етди\nБИЗ гәдимдә јашамыш пејғәмбәрләрлә мүәјјән мәнада ејни иши ҝөрүрүк. «Јени Дүнја Тәрҹүмәси»нин «Лүғәт» бөлмәсиндә «пејғәмбәр» сөзү белә изаһ олунур: «Аллаһын ирадәсини әјан едән васитәчи. Пејғәмбәрләр Аллаһын адындан данышыр, ҝәләҹәк һадисәләр барәдә хәбәр верир, Јеһова Аллаһын нәсиһәтләрини, әмр вә һөкмләрини чатдырырды». Биз ҝәләҹәк һадисәләр барәдә хәбәр вермәсәк дә, Аллаһын адындан данышыр, Онун Кәламында јазылан хәбәри бәјан едирик (Мәт. 24:14).\nИнсанлара Аллаһымыз Јеһова һагда данышмаг, Онун бәшәријјәт үчүн нијјәтини өјрәтмәк бөјүк шәрәфдир. Биз бу ишдә «ҝөјүн үзү» илә учан мәләклә бирҝә чалышырыг (Вәһј 14:6). Анҹаг үзләшдијимиз чәтинликләр уҹбатындан бу ишин неҹә бир шәрәфли иш олдуғуну унуда биләрик. Мәсәлән, бәзән јорғунлуг, руһ дүшкүнлүјү бизә үстүн ҝәлә биләр, өзүмүзү дәјәрсиз һисс едә биләрик. Гәдимдә јашајан садиг пејғәмбәрләр дә бу кими шејләрлә үзләшмишдиләр, лакин тәслим олмамышдылар. Јеһова да онлара өһдәләринә дүшән иши ҝөрмәјә көмәк етмишди. Ҝәлин бәзиләринин нүмунәсинә бахаг вә ҝөрәк онлардан неҹә өрнәк ала биләрик.\nЈОРҒУНЛУҒА ҮСТҮН ҜӘЛДИЛӘР\nҺәрдән ҝүндәлик ишләрдән елә јорулуруг ки, хидмәтә ҝетмәјә һејимиз олмур. Дүздүр, истираһәт етмәк лазымдыр. Һәтта Иса вә һәвариләри дә динҹәлирди (Марк 6:31). Анҹаг ҝәлин Бабилә әсир апарылан Һизгијалын нүмунәсинә бахаг. О, Јерусәлимдән сүрҝүн едилән исраиллиләрин арасында пејғәмбәрлик едирди. Бир дәфә Аллаһ Һизгијала бујурду ки, кәрпиҹ ҝөтүрүб үстүндә Јерусәлим шәһәрини чәксин. Сонра 390 ҝүн сол бөјрү үстдә, 40 ҝүн исә сағ бөјрү үстдә узаныб, кәрпиҹин үстүндә чәкдији шәһәри мүһасирәјә алсын. Јеһова Һизгијала деди: «Мән сәни кәндирлә бағлајаҹағам ки, мүһасирә ҝүнләри битмәјинҹә бир бөјрүн үстүндән о биринә чеврилә билмәјәсән» (Һизг. 4:1—8). Һизгијал бунунла сүрҝүндә олан исраиллиләрин диггәтини ҹәлб етмәли иди. О, бир илдән чох белә чәтин тапшырығы јеринә јетирди. Јәгин ки, о, чох јорулурду. Бәс пејғәмбәр нәјин сајәсиндә бу иши јеринә јетирә билди?\nҺизгијал нәјә ҝөрә пејғәмбәр кими ҝөндәрилдијини баша дүшүрдү. Аллаһ ону ҝөндәрәндә демишди: «Онлар [исраиллиләр] исә, истәјирләр гулаг ассынлар, истәјирләр асмасынлар,.. амма бир шеји дәгиг биләҹәкләр — араларында пејғәмбәр олуб» (Һизг. 2:5). Һизгијал Аллаһын бу тапшырығы она нәјә ҝөрә вердијини унутмурду. Буна ҝөрә дә јорулмадан Јерусәлимин мүһасирәсини әјани шәкилдә тәсвир етди. Һәм дә онун һәгиги пејғәмбәр олдуғу сүбута јетирилди. Она вә онунла сүрҝүндә олан исраиллиләрә хәбәр чатды: «Шәһәр дармадағын олду!» Бәли, исраиллиләр анладылар ки, араларында пејғәмбәр олуб (Һизг. 33:21, 33).\nБу ҝүн биз инсанлары Шејтанын дүнјасынын дағылаҹағындан хәбәрдар едирик. Јорғун олсаг да, ҝүҹүмүзү топлајыб Аллаһын Кәламыны тәблиғ едирик, тәкрар-тәкрар инсанларын јанына ҝедирик, онлара Мүгәддәс Китабы өјрәдирик. Ахырзаман һаггындакы пејғәмбәрликләр јеринә јетдикҹә, биз Аллаһын ирадәсини әјан едән васитәчи олдуғумуза ҝөрә севинирик.\nРУҺ ДҮШКҮНЛҮЈҮНӘ ГАПЫЛМАДЫЛАР\nБиз Аллаһын руһундан ҝүҹ алыб јорғунлуға үстүн ҝәлирик. Лакин бәзән елә олур ки, инсанларын чатдырдығымыз хәбәрә мүнасибәтини ҝөрүб руһдан дүшүрүк. Белә олан һалда јахшы олар ки, Әрәмја пејғәмбәри јадымыза салаг. Аллаһын хәбәрини исраиллиләрә бәјан етдији үчүн ону лаға гојуб әлә салыр, тәһгир едирдиләр. Иш о јерә чатмышды ки, пејғәмбәр бир дәфә демишди: «Бир дә Онун адыны чәкмәјәҹәјәм, Онун адындан данышмајаҹағам». Әрәмја да бизим кими ади инсан иди. Буна бахмајараг, о, тәслим олмады, Аллаһын хәбәрини халга чатдырмаға давам етди. Бәс нәјин сајәсиндә буну едә билди? Буну онун сонракы сөзләриндән ҝөрмәк олар: «Амма Онун сөзү сүмүкләримдә һәбс едилән, үрәјимдә аловланан атәш олду, ону сахламагдан јорулдум. Дөзүмүм галмады» (Әрм. 20:7—9).\nБиз дә инсанларын чатдырдығымыз хәбәрә ҝөстәрдији мүнасибәтә ҝөрә руһдан дүшәндә ҝәлин һәмин хәбәр барәдә дүшүнәк. Белә етсәк, руһ дүшкүнлүјүнә галиб ҝәлә биләрик, чүнки һәмин хәбәр сүмүкләримиздә һәбс едилән атәшә чевриләҹәк. Мүгәддәс Китабы һәр ҝүн охумагла исә бу атәши сөнмәјә гојмајаҹағыг.\nМӘНФИ ҺИССЛӘРӘ ГАЛИБ ҜӘЛДИЛӘР\nБәзән елә олур ки, мәсиһи она тапшырылан иши неҹә јеринә јетирәҹәјини, јахуд бу тапшырығын нәјә ҝөрә она верилдијини баша дүшмүр. Белә олан һалда чашгынлыг ичиндә галыр, һәјәҹан кечирир. Јәгин Һушә пејғәмбәр дә ејни һиссләри кечирмишди. Јеһова она әмр етмишди: «Ҝет өзүнә бир арвад ал. О, зинакар олаҹаг вә сәнә биҹ өвладлар доғаҹаг» (Һушә 1:2). Тәсәввүр един ки, сиз аилә гурмаға һазырлашырсыныз, анҹаг Аллаһ дејир ки, нишанлыныз зинакар олаҹаг. Белә олан һалда, һансы һиссләри кечирәрдиниз? Һушә Аллаһын бу тапшырығына бојун әјди. О, Ҝүмәр адлы гадынла евләнди. Гадынын бир оғлу дүнјаја ҝәлди. Сонра онун бир гызы вә даһа бир оғлу олду. Ҝөрүнүр, ахырынҹы ики өвлад биҹ доғулмушду. Јеһова Һушәјә демишди ки, онун ҝәләҹәк арвады «ојнашларынын далынҹа гачаҹаг». Фикир верин, ојнашынын да јох, ојнашларынын. Сонра исә бу гадын јенидән Һушәнин јанына гајытмаг истәјәҹәк. Һушәнин јериндә олсајдыныз, ону гәбул едәрдиниз? Јеһова Һушәјә мәһз белә етмәји бујурду. Пејғәмбәр нәинки арвадыны гәбул етди, һәтта баһа гијмәт өдәјиб ону сатын алды (Һушә 2:7; 3:1—5).\nБәлкә дә Һушә фикирләширди ки, «ахы бу тапшырығы јеринә јетирмәјин нә фајдасы олаҹаг?» Буна бахмајараг, о, бу сәһнәни сәдагәтлә өз һәјатында јашады. Бунун сајәсиндә, биз баша дүшә билирик ки, Исраилин хәјанәти Күлли-Ихтијарын үрәјинә неҹә јара вурурду. Һәмчинин Һушәнин јеринә јетирдији тапшырыг бир реаллығы да тәсвир едирди: исраиллиләрин бәзиләри Аллаһа гајытды.\nАллаһ бу ҝүн һеч кимә зинакар гадынла евләнмәји тапшырмыр. Бунунла белә, Һушәнин тәрәддүд етмәдән бу ҹүр тапшырығы јеринә јетирмәсиндән чох шеј өјрәнә биләрик. Әввәла, һәтта чәтин ҝәлсә дә, Падшаһлыг һагда мүждәни «инсанлар гаршысында, ев-ев» тәблиғ етмәјә һазыр олмалыјыг (Һәв. 20:20). Ола билсин, тәблиғ ишинин бәзи нөвләри сизин үчүн асан дејил. Амма руһдан дүшмәјин. Фикир верин: тез-тез елә һаллар олур ки, инсанлар Мүгәддәс Китабы һәвәслә өјрәнсәләр дә, һеч вахт ев-ев тәблиғ етмәјәҹәкләрини дејирләр. Анҹаг сонралар онларын чоху бир вахтлар гејри-мүмкүн һесаб етдикләри шеји етмәјә башлајырлар. Сиз дә чәтин һесаб етдијиниз хидмәт нөвүндә мүвәффәгијјәт газана биләрсиниз.\nҺушәнин чәтин тапшырығы гәбул етмәсиндән башга бир шеј дә өјрәнирик. Һушә она хәјанәт едәҹәк гадынла евләнмәмәк үчүн мин бир бәһанә тапа биләрди. О, өзү бу һадисәни гәләмә алмасајды, һеч кимин онун белә тапшырыг алдығындан хәбәри олмазды. Биздә дә елә ола биләр ки, кимәсә Јеһова һаггында данышмаг үчүн фүрсәт јарансын вә һеч кимин бундан хәбәри олмасын. Бирләшмиш Штатларда орта мәктәбдә охујан Анна илә мәһз белә бир һадисә баш вермишди. Мүәллим тапшырмышды ки, шаҝирдләр мөһкәм инандыглары бир мөвзуда инша јазсынлар вә синфи дә буна инандырмаға чалышсынлар. Анна шаһидлик вермәк үчүн јаранан бу фүрсәтдән истифадә етмәјә дә биләрди. Анҹаг о, фикирләшди ки, бу фүрсәти онун үчүн Аллаһ јарадыб. О, баша дүшүрдү ки, синиф һансы мүнасибәти ҝөстәрә биләр. Буна ҝөрә дә Јеһоваја дуа еләди вә үрәји шаһидлик вермәк истәји илә алышыб јанды. О, «Тәкамүл вә фактлар» мөвзусунда инша јазды.\nМәсиһи ҝәнҹләр пејғәмбәрләрдән нүмунә ҝөтүрүр, Јеһованын Јарадан олдуғуна ҹәсарәтлә шаһидлик едирләр\nАнна иншаны синфә тәгдим едәндә тәкамүлүн гаты тәрәфдары кими танынан бир гыз она суаллар јағдырмаға башлады. Анна мүвәффәгијјәтлә өз мөвгејини мүдафиә етди. Бу, мүәллимә чох бөјүк тәсир бағышлады. О, Аннаны ән санбаллы инша јаздығына ҝөрә мүкафатландырды. О вахтдан Анна тәкамүлә инанан һәмин гызла јарадылыш барәдә чохлу сөһбәтләр едиб. Јеһованын бу «тапшырығыны» гәбул етмәси сајәсиндә Анна дејир: «Мән инди мүждәни горхмадан, әминликлә тәблиғ едирәм».\nДүздүр, биз сөзүн там мәнасында пејғәмбәр дејилик. Лакин Һизгијал, Әрәмја вә Һушә пејғәмбәр кими, фәдакар олсаг, Јеһованын бизим үчүн олан ирадәсини мүвәффәгијјәтлә јеринә јетирәҹәјик. Анҹаг башга пејғәмбәрләрдән дә чох шеј өјрәнә биләрик. Ҝәлин аиләви ибадәт, јахуд шәхси мүталиә заманы о бири пејғәмбәрләр һагда да охујаг вә дүшүнәк, ҝөрәк онлара нәдә бәнзәјә биләрик.


Q=4	C=0	SS=0	LS=4	PS=0	DC=0	LC=0	SD=0	BS=1	G0=17	G1=14	G2=12	DLID=az_RU	BODY=Јеһованын Шаһидләри пулдан өтрү ишләмирләр\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Валенсија Данимарка Индонезија Исвеч Литва Нидерланд Норвеч Раратонга Таити Украјна Чин (мандарин, садәләшдирилмиш) Чин (мандарин, әнәнәви) албан алман африкаанс га гарифуна ермәни ермәни (гәрб) естон зулу иврит инҝилис испан италјан каннада кинјаруанда кореја коса малагаси малај малајалам мам маратһ маҹар отоми (Мескитал вадиси) полјак португал пәнҹаб румын рус сепеди серб серб (латын) сесуто (Лесото) сетсвана словак словен сотсил суаһили тагалог тараски тзелтал тигре тотонак тсонга түрк урду фанте фарс фин франсыз хорват чех чичева чуваш јапон јунан ҝүрҹү әрәб\nОнлар пулдан өтрү ишләмирләр\nСон 28 ил әрзиндә 11 000-дән чох Јеһованын Шаһиди тәхминән 120 өлкә вә әразидә мүхтәлиф тикинти лајиһәләри һәјат кечириб. Евләрини, һәтта доғма өлкәләрини архада гојуб ҝәлән көнүллүләр һеч бир тәмәнна ҝүдмәдән бөјүк мәмнунијјәтлә бу ишә бүтүн вахтларыны вә гүввәләрини сәрф едибләр.\nТикинтинин кечирилдији јерә ҝәлмәк үчүн чохлары јол пулларыны өз ҹибләриндән вермишләр. Бәзиләри мәзунијјәт ҝөтүрмүшләр. Онларын арасында һәтта јүксәкмаашлы даими ишләрини бурахыб ҝәләнләр дә вар иди.\nҮмумдүнја тәблиғ ишинин ирәлиләмәсинә хидмәт етмәк үчүн чох шејләрини гурбан верән бу фәдакар баҹы-гардашлар буну мәҹбури јох, үрәкләриндән ҝәлдији үчүн етмишдиләр (Матта 24:14). Онларын ағыр зәһмәтинин бәһрәси офисләр, јашајыш биналары, еләҹә дә Мүгәддәс Китаб вә она әсасланан нәшрләрин чап едилдији чапханалардыр. Бундан әлавә, Јеһованын Шаһидләри 10 000 нәфәрлик Конгрес вә 300 нәфәрлик Падшаһлыг заллары тикмишләр.\nБу иш һәлә дә давам едир. Јерли филиал тикинтијә ҝәлән бригаданын тәләбатларынын гајғысына галмагла јанашы, онлары ев вә гида илә тәмин едир. Бу ишдә јерли Шаһидләр дә онлара көмәк едирләр.\nБу бөјүк иши тәшкил етмәк вә мүтәшәккил шәкилдә һәјата кечирмәк үчүн 1985-ҹи илдән бејнәлхалг програм фәалијјәт ҝөстәрир. Бу програмда иштирак етмәк үчүн ишчи мүәјјән тәләбләрә ҹаваб вермәлидир: о, јашы 19—55 арасында олан Јеһованын Шаһиди олмалы вә ән азы бир тикинти пешәсиндән башы чыхмалыдыр. Адәтән, лајиһә 2—12 һәфтә, бәзән исә бир ил вә ја даһа чох чәкир.\nИншаат ишчиләринин арвадларына арматуру мәфтилләрлә бағламағы, үзлүк вурмағы, ҹилаламағы вә бојамағы өјрәдирләр. Бәзиләри исә ишчиләрә јемәк һазырлајыр вә онларын јашадығы евләри тәмизләјирләр.\nЛајиһә баша чатанда көнүллүләр өз евләринә гајыдырлар. Онлардан бәзиләри сонрадан мәктуб ҝөндәриб тикинтијә дәвәт олундуглары үчүн өз миннәтдарлыгларыны ифадә едирләр. Будапешт филиалында тикинтидә иштирак едән бир әр-арвад јазмышды: «Бизи тикинтидә чалышмаг шәрәфинә лајиг ҝөрдүјүнүз үчүн сизә тәшәккүр едирик. Маҹар баҹы-гардашларымызын меһрибанлығы үрәјимиздә дәрин из бурахды! Бир ај чијин-чијинә ишләдикдән сонра онларла видалашыб ајрылмаг бизә чәтин иди. Һәр дәфә белә олур. Үмидварыг, јазда сизинлә јенидән ҝөрүшәҹәјик. Тәјинатда олдуғумуз һәр ај һәјатымызын ән ҝөзәл ајы олур».\nБританија шәкил сәрҝиси 1 (Јанвар — август 2015)\nФилиппин шәкил сәрҝиси 1 (Феврал 2014 — мај 2015)


Q=7	C=4	SS=1	LS=1	PS=0	DC=2	LC=0	SD=0	BS=4	G0=162	G1=124	G2=50	DLID=az_RU	BODY=Никаһ мәһәббәтли Аллаһын һәдијјәсидир | Аллаһын мәһәббәти\nФӘСИЛ 1 Аллаһы севмәк нә демәкдир?\nФӘСИЛ 2 Виҹданыны неҹә тәмиз сахлаја биләрсән?\nФӘСИЛ 3 Аллаһын севдији инсанлары сев\nФӘСИЛ 4 Үзәримиздә башчылыг едәнләрә нәјә ҝөрә һөрмәт етмәлијик?\nФӘСИЛ 5 Дүнјадан ајры дурмаг нә демәкдир?\nФӘСИЛ 6 Аллаһа мәгбул әјләнҹәни неҹә сечә биләрик?\nФӘСИЛ 7 Һәјаты нә дәрәҹәдә гијмәтләндирирсән?\nФӘСИЛ 8 Аллаһ тәмиз инсанлары севир\nФӘСИЛ 9 Әхлагсызлыгдан гач\nФӘСИЛ 10 Никаһ Аллаһын һәдијјәсидир\nФӘСИЛ 11 «Гој һәр кәс никаһа һөрмәт етсин»\nФӘСИЛ 12 Иманы мөһкәмләндирмәк үчүн јахшы сөз сөјлә\nФӘСИЛ 13 Аллаһа мәгбул олмајан бајрам вә адәтләр\nФӘСИЛ 14 Һәр саһәдә дүрүст ол\nФӘСИЛ 15 Ҝөрдүјүн ишдән һәзз ал\nФӘСИЛ 16 Иблисә вә онун һијләләринә гаршы дур\nФӘСИЛ 17 Өзүнү сон дәрәҹә мүгәддәс иманынын тәмәли үзәриндә мөһкәмләндир\nӘЛАВӘЛӘР Јығынҹагдан кәнар едилмиш адамла неҹә рәфтар етмәли?\nӘЛАВӘЛӘР Башыны өртмәк — Нә вахт вә нә үчүн?\nӘЛАВӘЛӘР Бајраға тәзим, сечкиләрдә иштирак вә алтернатив хидмәт\nӘЛАВӘЛӘР Ган фраксијалары вә ҹәрраһијјә проседурлары\nӘЛАВӘЛӘР Мастурбасијаја галиб ҝәл\nӘЛАВӘЛӘР Аллаһ бошанмаја вә ајры јашамаға неҹә бахыр?\nӘЛАВӘЛӘР Ишҝүзар мәсәләләрдә мүбаһисәләри неҹә һәлл етмәли?\nДИЛИ: Aзәрбајҹан (кирил әлифбасы) Јапонија жест дили Австралија жест дили Азәрбајҹан (латын әлифбасы) Америка жест дили Бразилија жест дили Венесуела жест дили Гвинеа-Биссау креолу Гренландија Данимарка Еквадор жест дили Индонезија Исвеч Испанија жест дили Кирибати Колумбија жест дили Конго Кореја жест дили Литва Маврики креолу Македонија Мјанма Нидерланд Ниуе Норвеч Палау Полша жест дили Понапе Самоа Сејшел креолу Соломон Адалары пиҹини Таити Тувалу Уелс Украјна Фарер Финландија жест дили Фиҹи Хмонг (ағ) Чили жест дили Чин (мандарин, садәләшдирилмиш) Чин (мандарин, әнәнәви) адангме албан алман амһара аракуан ассам африкаанс ачоли ашағы алман баса (Камерун) батак (тоба) бауле башгырд бенгал бикол везо венда га газах гарифуна гуарани гуахиро гуна гуҹарат гырғыз дуала дхолуо еве ермәни естон занде зулу ибан ибанаг иврит илок инҝилис исланд испан каннада каталан кекчи кечуа (Анкаш) кечуа (Ајакучо) кечуа (Боливија) кечуа (Куско) килуба кимбунду кинјаруанда кирунди киче кореја коса крио куанјама күсаије ломве луганда макуа малагаси малај малајалам мам мамбве-лунгу маратһ масатек (Хуаутла) маҹар мбунда мизо михе науатл (Хуастека) науатл (мәркәзи) науатл (Ҝерерро) нгабар нгангела ндау ндебеле (Зимбабве) нзема пангасинан папјаменто (Күрасао) полјак португал португал (португал) пәнҹаб ротума румын рунјанкоре рус рус жест дили руторо санго сапотек (Истм) сапотек (Лачигуири) свати себуан сена сепеди серб серб (латын) сесуто (Лесото) сетсвана сингал словен сотсил сранан-тонго суаһили таи тамил тараски татар таҹик тви тетум (Дили) тзелтал тигре тлапанек тотонак тохолабал тсва тсонга тумбука түрк урду урһобо ујғур (кирил) фарс фин хорват чавакано чех чибемба чинјанја читонга читонга (Зимбабве) читонга (Малави) чокве чол чуабо чуваш шона јао јапон јоруба јунан ҝүрҹү ҹола Һаити креолу һилигајнон һинд әрәб\n«Аллаһын мәһәббәтиндән ајрылмајын»\nНикаһ Аллаһын һәдијјәсидир\n«Үчгат ип тез гырылмаз» (ВАИЗ 4:12).\n1, 2. а) Тәзә аилә гуранларла бағлы биздә һансы суал јарана биләр вә нә үчүн? б) Бу фәсилдә һансы суаллары арашдыраҹағыг?\nТОЈ бир шәнликдир. Чох адам бу шәнлијә ҝетмәји хошлајыр. Бәс сән неҹә? Тоја ҝетмәји хошлајырсан? Тој ҝүнү бәјлә ҝәлин чох ҝөзәл ҝөрүнүр, онларын сифәтиндән хошбәхтлик јағыр. Үзләри ҝүлүр, ҝәләҹәк онлара бол сәадәт вәд едир.\n2 Лакин етираф етмәк лазымдыр ки, инди никаһ гурулушу аҹынаҹаглы вәзијјәтдәдир. Һәрчәнд бәјлә ҝәлинә үрәкдән аилә сәадәти арзулајырыг, амма бир суал бизи раһат бурахмыр: ҝөрәсән, бу никаһ хошбәхт вә мөһкәм олаҹаг? Бу суалын ҹавабы бәјлә ҝәлинин Аллаһын никаһла бағлы мәсләһәтләринә етибар вә әмәл едиб-етмәјәҹәкләриндән асылыдыр. (Мәсәлләр 3:5, 6 ајәләрини оху.) Аллаһын мәһәббәтиндән ајрылмамаг үчүн бу, јеҝанә јолдур. Ҝәл Мүгәддәс Китабын ашағыдакы дөрд суала вердији ҹаваба диггәт јетирәк: инсан нә үчүн евләнир? Евләнмәк истәјирсәнсә, мүнасиб һәјат јолдашыны неҹә сечә биләрсән? Никаһа неҹә һазырлашмалы? Әрлә-арвад нәјин сајәсиндә хошбәхт ола биләрләр?\nИНСАН НӘ ҮЧҮН ЕВЛӘНИР?\n3. Нә үчүн дүшүнмәдән евләнмәк ағылсызлыгдыр?\n3 Бәзиләри елә дүшүнүр ки, никаһсыз хошбәхтлик мүмкүн дејил, инсан аилә гурмаса, һеч ҹүр хошбәхт ола билмәз. Бу, гәтијјән белә дејил! Өзү субај олмуш Иса субајлығы габилијјәт адландырырды вә баҹаранлары субај галмаға чағырырды (Мәтта 19:11, 12). Һәвари Булус да субајлығын үстүн ҹәһәтләриндән јазырды (1 Коринфлиләрә 7:32—38). Анҹаг нә Иса, нә дә Булус евләнмәји гадаған етмирди. Әслиндә евләнмәјә гадаға гојмаг «ҹинләрин тәлимләринә» аиддир (1 Тимутијә 4:1—3). Амма субајлыг диггәтини һеч нәјә јајындырмадан Јеһоваја хидмәт етмәк истәјән адам үчүн әлверишлидир. Буна ҝөрә дә ҝөтүр-гој етмәдән, мәсәлән, һәмјашыдларынын тәсири алтына дүшүб аилә гурмаг ағылсызлыг оларды.\n4. Уғурлу никаһ өвлад бөјүтмәкдә һансы мүһүм ролу ојнајыр?\n4 Бәс ҝөрәсән һансы сәбәбләрә ҝөрә евләнмәјә дәјәр? Никаһ Аллаһын вердији бир һәдијјәдир. (Јарадылыш 2:18 ајәсини оху.) Буна ҝөрә никаһын өз үстүн ҹәһәтләри вар вә әлбәттә, инсаны хошбәхт едә биләр. Мәсәлән, уғурлу никаһ аилә һәјаты үчүн мөһкәм тәмәлдир. Аиләдә сабит мүһит олмалыдыр. Ушаглара һәр ики валидејнин мәһәббәти, өјүд-нәсиһәти вә рәһбәрлији лазымдыр (Зәбур 127:3; Ефеслиләрә 6:1—4). Бунунла белә, биз аиләни јалныз өвлад бөјүтмәк мәгсәдилә гурмамалыјыг.\n5, 6. а) Ваиз 4:9—12 ајәләринә әсасән, мөһкәм достлуғун һансы фајдасы вар? б) Никаһ үчгат ипә неҹә бәнзәјә биләр?\n5 Ҝәл бу фәсил үчүн ҝөтүрүлмүш әсас ајәнин контекстинә нәзәр салаг: «Ики нәфәр бир нәфәрдән јахшыдыр, чүнки чәкдикләри зәһмәтин мүкафаты ҝөзәл олаҹаг. Әҝәр бири јыхылса, диҝәри јолдашыны галдыраҹаг. Амма кимсә јыхыланда галдыраны олмаса, һалы неҹә олар? Ики нәфәр бир јердә јатарса, бир-бирини исиндирәр. Бәс тәк јатан неҹә исинсин? Тәк адамы кимсә мәғлуб едә биләр, ики нәфәрсә онун һүҹумуна таб ҝәтирәр. Үчгат ип тез гырылмаз» (Ваиз 4:9—12).\n6 Бу парча илк нөвбәдә достлуғун дәјәрини вурғулајыр. Сөзсүз, ән јахын достлар исә әрлә арваддыр. Бу ајәләрдән бәлли олур ки, никаһ һәр ики тәрәфә дајаг, тәскинлик вә мүдафиә верә биләр. Амма садәҹә ики адамын бир-биринә бағлылығы илә никаһ мөһкәм олмур. Бу ајә ҝөстәрир ки, икигат ип гырыла биләр. Үчгат ипи исә гырмаг һәләм-һәләм асан дејил. Әрлә арвад Јеһованы севиндирмәји һәјатда ән үмдә вәзифә сајырларса, онларын никаһы үчгат ипә бәнзәјир. Јеһова бу аиләнин әсас үзвүнә чеврилир, она ҝөрә дә белә иттифаг чох мөһкәм олур.\n7, 8. а) Ҹинси истәкләрлә чарпышан субај мәсиһиләрә һәвари Булус нә мәсләһәт ҝөрүрдү? б) Мүгәддәс Китаб никаһа ачыг ҝөзлә бахмаға неҹә көмәк едир?\n7 Јалныз никаһ ҹинси истәкләри дүзҝүн јолла тәмин етмәјә имкан верир. Мәһз никаһ дахилиндә ҹинси јахынлыг һәзз мәнбәји адландырылыр (Мәсәлләр 5:18). Бәзи субајлар Мүгәддәс Китабда «ҝәнҹлијин гајнар чағы» адланан дөврү, ҹинси истәкләрин хүсусилә ҹошғун дөврүнү кечәндән сонра да бу истәкләрлә чарпышмалы олурлар. Вахтында ҹиловланмаса, бу истәкләр натәмиз вә ја налајиг һәрәкәтә ҝәтириб чыхара биләр. Булус Аллаһдан илһам алыб субајлар үчүн бу мәсләһәти јазмышды: «Өзләрини сахлаја билмирләрсә, гој евләнсинләр, чүнки еһтирас ичиндә говрулмагданса, евләнмәк јахшыдыр» (1 Коринфлиләрә 7:9, 36; Јагуб 1:15).\n8 Инсанын һансы мәгсәдлә евләнмәсиндән асылы олмајараг, о, һәјата реал бахмалыдыр. Булус јазырды ки, аилә гуранлар «һәјатда јени чәтинликләрлә үзләшәҹәкләр» (1 Коринфлиләрә 7:28). Евли адам субајларын һеч вахт гаршылашмадығы чәтинликләрлә гаршылашыр. Бәс евләнмәк истәјирсәнсә, бу чәтинликләри минимума ендирмәк вә хошбәхтлијә наил олмаг үчүн нә едә биләрсән? Һәјат јолдашыны ағылла сечмәк бу мәсәләдә мүһүм рол ојнајыр.\nЈАХШЫ ҺӘЈАТ ЈОЛДАШЫНЫ НЕҸӘ СЕЧМӘЛИ?\n9, 10. а) Булус гејри-мәсиһиләрлә сых мүнасибәтин тәһлүкәли олдуғуну һансы нүмунә васитәсилә ҝөстәрмишди? б) Гејри-мәсиһи илә аилә гурмамаг мәсләһәтини гулагардына вурмаг нәјә ҝәтириб чыхарыр?\n9 Һәвари Булус Аллаһдан илһам алараг, евләнмәк истәјәнләр үчүн ваҹиб бир принсип јазыб: «Имансызларла ејни бојундуруға ҝирмәјин» (2 Коринфлиләрә 6:14). Бу нүмунә кәнд тәсәррүфатындан ҝөтүрүлүб. Чәкидә вә ҝүҹдә бир-бириндән олдугҹа фәргләнән ики һејваны бир бојундуруға гошанда һәр ики һејван әзаб чәкир. Ејнән, мәсиһи дә гејри-мәсиһи илә никаһ бағлајыб бир бојундуруға ҝирирсә, онларын аиләсиндә мүтләг ҝәрҝинлик вә мүбаһисә олаҹаг. Әҝәр онлардан бири Јеһованын мәһәббәтини горумаг истәјир, диҝәрини бу, һеч марагландырмырса, һәјатда онларын мәгсәдләри бир-бирилә узлашмајаҹаг вә бу, истәр-истәмәз чәтинликләрә ҝәтириб чыхараҹаг. Мәһз елә буна ҝөрә Булус мәсиһиләри «Ағанын јолунда» олан адамла аилә гурмаға сәсләјир (1 Коринфлиләрә 7:39).\n10 Бәзи субај мәсиһиләр елә гәрара ҝәлибләр ки, тәнһалыг јүкүнү чәкмәкдәнсә, гејри-мәсиһи илә бир бојундуруға ҝирмәк даһа јахшыдыр. Онлар Мүгәддәс Китаб мәсләһәтини гулагардына вурараг Јеһоваја хидмәт етмәјән адамла аилә гурмушлар. Бир гајда олараг, белә никаһлар уғурсузлугла нәтиҹәләнир. Бу адамлар бир заман ајылыб ҝөрүрләр ки, өмүр-ҝүн јолдашы илә һәјати ваҹиб шејләр барәсиндә сөһбәт едә билмирләр. Бунун нәтиҹәсиндә јаранан тәнһалыг һисси субајлыг заманы кечирдикләри тәнһалыг һиссиндән гат-гат ҝүҹлүдүр. Нә јахшы ки, Аллаһын никаһла бағлы вердији мәсләһәтләрә етибар едән вә сәдагәтлә әмәл едән минләрлә субај мәсиһи вар. (Зәбур 32:8 ајәсини оху.) Онлар Јеһова Аллаһа ибадәт едәнләр арасындан һәјат јолдашы тапанадәк субај галырлар.\n11. Һәјат јолдашыны ағылла сечмәкдә сәнә нә көмәк едә биләр? (114-ҹү сәһифәдәки чәрчивәјә дә бах.)\n11 Әлбәттә, бу, о демәк дејил ки, Јеһоваја хидмәт едән һәр адам һәјат јолдашы олмаға јарајыр. Әҝәр евләнмәк гәрарына ҝәлмисәнсә, Јеһованы үрәкдән севән, кејфијјәтләри вә руһани мәгсәдләри сәнинкиләрлә үст-үстә дүшән адам сеч. Садиг нөкәр нәшрләрдә бу мәсәлә илә бағлы чохлу мәлумат дәрҹ етдирир. Јахшы оларды ки, Аллаһын Кәламындан ҝөтүрүлмүш бу мәсләһәтләрин үзәриндә дуа едәрәк јахшыҹа дүшүнәсән вә бу ваҹиб мәсәлә илә бағлы гәрар верәркән онлары нәзәрә аласан *. (Зәбур 119:105 ајәсини оху.)\n12. Бир чох өлкәләрдә аилә гурмагла бағлы һансы адәт мөвҹуддур вә Мүгәддәс Китабда буна аид һансы нүмунә вар?\n12 Бир чох өлкәләрдә, адәтән, өвладлары үчүн һәјат јолдашыны валидејнләр сечир. Бу јерләрдә белә гәбул едилиб ки, аилә гурмаг кими ҹидди мәсәләдә валидејнләрин һәјат тәҹрүбәси вә һикмәти даһа чохдур. Чох вахт валидејнләр тәрәфиндән разылашдырылмыш никаһлар гәдимдәки кими мөһкәм олур. Белә валидејнләр Ибраһимин нүмунәсиндән чох шеј өјрәнә биләрләр. О, Исһага арвад алмаг үчүн өз нөкәрини узаға ҝөндәрмишди. Ибраһими вар-дөвләт вә шан-шөһрәт марагландырмырды. Әксинә, о, әлиндән ҝәләни етмишди ки, Исһага Јеһова Аллаһа ибадәт едән гыз алсын * (Јарадылыш 24:3, 67).\nҺӘЈАТ ЈОЛДАШЫМДА ҺАНСЫ КЕЈФИЈЈӘТЛӘРИ ҜӨРМӘК ИСТӘРДИМ?\nПринсип: «Икиси бир бәдән олаҹаг» (Мәтта 19:5).\nНә үчүн ҝәнҹлијин гајнар чағы өтәндән сонра аилә гурмаг ваҹибдир? (1 Коринфлиләрә 7:36; 13:11; Мәтта 19:4, 5).\nАртыг һәдди-бүлуға чатсам да, бир мүддәт субај галмағын һансы фајдасы олаҹаг? (1 Коринфлиләрә 7:32—34, 37, 38).\nЕвләнмәк гәрарына ҝәләндә нәјә ҝөрә Јеһоваја артыг бир мүддәт сәдагәтлә хидмәт едән бир адамы сечмәк ваҹибдир? (1 Коринфлиләрә 7:39).\nНөвбәти ајәләр мәсиһи гыза әрә лазым олан кејфијјәтләри мүәјјән етмәкдә неҹә көмәк едә биләр? (Зәбур 119:97; 1 Тимутијә 3:1—7).\nМәсәлләр 31:10—31 ајәләри гардаша һикмәтли сечим етмәјә неҹә көмәк едә биләр?\nУҒУРЛУ НИКАҺА НЕҸӘ ҺАЗЫРЛАШМАЛЫ?\n13—15. а) Мәсәлләр 24:27 ајәсиндәки принсип евләнмәк истәјән кишијә неҹә көмәк едә биләр? б) Гыз никаһа неҹә һазырлаша биләр?\n13 Әҝәр евләнмәк һаггында ҹидди дүшүнүрсәнсә, өзүндән соруш: «Доғрудан да, евләнмәјә һазырам?» Һазыр олмаг инсанын севҝи, секс, достлуг вә ушагларын тәрбијәси барәсиндә нә дүшүндүјүндән асылы дејил. Әксинә, ҝәләҹәк әрлә арвад өз конкрет вәзифәләри барәсиндә дүшүнмәлидирләр.\n14 Евләнмәк истәјән киши «чөл ишләрини саһмана сал, тарлада һәр ишини ҝөр гуртар, сонра евини тик» принсипи үзәриндә дәриндән дүшүнмәлидир (Мәсәлләр 24:27). Бу, нә демәкдир? Кечмишдә аилә гурмаг истәјән киши өзүндән сорушмалы иди: «Мән арвадымын вә ҝәләҹәк ушагларымын гајғысына гала биләҹәјәм?» О, илк нөвбәдә ишләмәли, зәмисини вә ја мәһсулуну беҹәрмәли иди. Бу принсип инди дә гүввәдәдир. Евләнмәк истәјән киши үзәринә мәсулијјәт ҝөтүрмәјә һазыр олмалыдыр. Нә гәдәр ки, голунда гүввәт вар, о ишләмәлидир. Аллаһын Кәламы ҝөстәрир ки, аиләсинин физики, емосионал вә руһани тәләбатларыны тәмин етмәјән киши имансыздан да бетәрдир. (1 Тимутијә 5:8 ајәсини оху.)\n15 Әрә ҝетмәк гәрарына ҝәлмиш гыз да үзәринә бир нечә ҹидди мәсулијјәт ҝөтүрмәјә разылашыр. Мүгәддәс Китабда әринә көмәк етмәк вә аиләсинин гејдинә галмаг үчүн гадына лазым олан бәзи баҹарыг вә кејфијјәтләриндән сөз ачылыр (Мәсәлләр 31:10—31). Үзәринә мәсулијјәт ҝөтүрмәјә һазырлашмадан евләнмәјә тәләсән киши вә ја гадын худбинлик ҝөстәрир. Белә адам ҝәләҹәк һәјат јолдашынын истәк вә тәләбатлары һаггында дүшүнмүр. Анҹаг инсан никаһа илк нөвбәдә руһани ҹәһәтдән һазыр олмалыдыр.\n16, 17. Евләнмәјә һазырлашанлар Мүгәддәс Китабын һансы принсипләри үзәриндә дүшүнмәлидирләр?\n16 Никаһа һазырлашмаг үчүн һәмчинин Аллаһын аиләдә киши вә гадына ајырдығы вәзифәләр барәсиндә дүшүнмәк лазымдыр. Киши билмәлидир ки, мәсиһи аиләсинин башчысы олмаг нә демәкдир. Аилә башчысы гәтијјән гәддар олмамалыдыр. Әр башчылыг етмәкдә Исадан нүмунә ҝөтүрмәлидир (Ефеслиләрә 5:23). Мәсиһи гыз да арвадын иҹра етдији шәрәфли вәзифәни баша дүшмәлидир. О, әринин ганунуна табе олмаға һазырдыр? (Ромалылара 7:2). Гыз артыг Јеһованын вә Мәсиһин гануну алтындадыр (Галатијалылара 6:2). Әрин башчылығы исә тамам башга ганундур. О, гејри-камил инсанын башчылығына табе ола биләҹәк? Әринә дајаг олаҹаг? Әҝәр гыз буну баҹармајаҹағыны дүшүнүрсә, онда јахшы оларды ки, әрә ҝетмәјә тәләсмәсин.\n17 Бундан әлавә, һәм әр, һәм арвад бир-биринин хүсуси еһтијаҹларыны өдәмәјә һазыр олмалыдыр. (Филиппилиләрә 2:4 ајәсини оху.) Булус јазырды: «Һәр кәс арвадыны өзүнү севдији кими севсин, арвад да әринә дәрин һөрмәт бәсләсин». Аллаһдан ҝәлән илһам сајәсиндә Булус дәрк едирди ки, киши үчүн арвадынын она һөрмәт бәсләдијини билмәк хүсусилә ваҹибдир. Гадынын исә севилмәјә бөјүк еһтијаҹы вар (Ефеслиләрә 5:21—33).\nТанышлыг мүддәтиндә мүдрик ҝәнҹләр ҝөрүшәркән чалышырлар ки, јанларында кимсә олсун\n18. Ҝөрүшәнләр танышлыг дөврүндә нә үчүн өзләринә һаким олмалыдырлар?\n18 Танышлыг дөврүнә әјләнҹә кими бахмаг олмаз. Бу дөврдә оғланла гыз бир-бири илә рәфтар етмәји өјрәнир, евләниб-евләнмәмәји ҝөтүр-гој едирләр. Танышлыг дөврүндә өзүнә һаким олмаг хүсусилә ваҹибдир! Физики јахынлыг истәји чох ҝүҹлү ола биләр, чүнки бу истәк тәбиидир. Лакин һәгигәтән севән инсан севҝилисинә һәр һансы бир руһани зәрәр вураҹаг әмәлдән чәкинәҹәк (1 Салоникилиләрә 4:6). Она ҝөрә дә әҝәр сән киминләсә ҝөрүшүрсәнсә, өзүнә һаким олмағы баҹар. Аилә гурсан да, гурмасан да, бу кејфијјәт өмүр боју сәнә фајда ҝәтирәҹәк.\nСАРСЫЛМАЗ НИКАҺ НЕҸӘ ГУРУЛУР?\n19, 20. Мәсиһинин никаһа бахышы дүнјадакы тәсәввүрләрдән неҹә фәргләнмәлидир? Нүмунә чәк.\n19 Мөһкәм, сарсылмаз никаһ гурмаг истәјәнләр бу иттифага дүзҝүн јанашмалыдырлар. Бәдии романлар, телефилмләр адәтән хошбәхт никаһла баша чатыр. Һәјатда исә ајры ҹүрдүр; никаһ Јеһованын әбәдијјәт үчүн јаратдығы иттифагын башланғыҹыдыр (Јарадылыш 2:24). Әфсуслар олсун ки, бу ҝүн һамы никаһа бу ҹүр бахмыр. Бәзи халгларда никаһ бағламағы һәм дә «дүјүн вурмаг» адландырырлар. Бу ифадә никаһла әлагәдар ҝениш јајылмыш тәсәввүрү чох дәгигликлә тәсвир едир. Бу нә демәкдир? Әлбәттә, јахшы дүјүн лазым олан мүддәт әрзиндә бағлы галмалыдыр. Амма дүјүн асанлыгла бағландығы кими, еләҹә дә ачыла биләр.\n20 Бу ҝүн чохлары никаһа тәләбатларыны тәмин едәҹәк мүвәггәти бир шеј кими бахырлар. Она ҝөрә дә дүшүнмәдән, тәләм-тәләсик евләнир, чәтинлик јарананда исә дәрһал ајрылырлар. Хатырладаг ки, Мүгәддәс Китабда никаһ телләри иплә мүгајисә едилир. Ҝәми үчүн тохунан ип вә ја кәндир чох мөһкәм олур, ән ҝүҹлү фыртынаја белә давам ҝәтирир, һәләм-һәләм гырылмыр. Никаһ да бу ҹүр мөһкәм олмалыдыр. Јадындадырса, Иса демишди: «Аллаһын бир бојундуругда бирләшдирдијини гој һеч кәс ајырмасын» (Мәтта 19:6). Евләнмәјә һазырлашан адам никаһа бу ҹүр бахмалыдыр. Бу ҹүр сәдагәт олан јердә никаһ һеч вахт јүк олмајаҹаг.\n21. Әр-арвад бир-биринә неҹә мүнасибәт бәсләмәлидир вә бу ишдә онлара нә көмәк едәр?\n21 Әрлә арвад бир-бириләринә дүзҝүн мүнасибәт бәсләмәлидирләр. Әҝәр онлардан һәр бири диҝәринин јахшы кејфијјәт вә ҹәһдләринә фикир версә, никаһ онлар үчүн севинҹ вә тәравәт мәнбәји олаҹаг. Мәҝәр гејри-камил инсанын јахшы ҹәһәтләрини ҝөрмәк мүмкүндүр? Јеһова һәр шејә реал бахыр, бунунла белә, биз чох истәјирик ки, О, јахшы ҹәһәтләримизә фикир версин. Мәзмурчу сорушурду: «Еј Јаһ, анҹаг сәһвләримизи ҝөрсәјдин, ким дајана биләрди, еј Јеһова?» (Зәбур 130:3). Әр вә арвад да бир-биринин јахшы ҹәһәтләринә фикир вермәли, бир-бирини бағышламалыдырлар. (Колослулара 3:13 ајәсини оху.)\n22, 23. Ибраһимлә Сара аиләлиләр үчүн һансы јахшы нүмунәни гојуб?\n22 Илләр өтдүкҹә, никаһ даһа чох севинҹ ҝәтирә биләр. Мүгәддәс Китабда артыг гоҹалмыш Ибраһимлә Саранын аиләсиндән данышылыр. Демәк олмаз ки, онларын һәјаты гајғысыз олуб. Јашы алтмышы һагламыш Сара үчүн варлы Ур шәһәриндә раһат евини бурахыб өмрүнүн галан илләрини чадырларда јашамағын нә демәк олдуғуну бир тәсәввүр ет. Амма Сара өз әринә табе олду. О, әри Ибраһим үчүн әсил дост вә көмәкчи иди, әринин гәрарларыны һөрмәтлә дәстәкләјирди. Саранын итаәткарлығы сүни дејилди. О, «үрәјиндә» дә әринә «ағам» дејирди (Јарадылыш 18:12; 1 Бутрус 3:6). Сара Ибраһимә үрәкдән һөрмәт бәсләјирди.\n23 Әлбәттә, Ибраһимлә Саранын да арасында сөз-сөһбәт олурду. Бир дәфә Саранын ирәли сүрдүјү тәклиф Ибраһимә пис тәсир етмишди. Анҹаг Ибраһим Јеһованын ҝөстәриши илә арвадына тәвазөкарлыгла гулаг асды вә бу, бүтүн аилә үчүн хејирли олду (Јарадылыш 21:9—13). Илләрлә евли олан киши вә гадынлар да Аллаһдан горхан бу әр-арваддан чох шеј өјрәнә биләрләр.\n24. Һансы никаһ Јеһова Аллаһа шәрәф ҝәтирир вә нә үчүн?\n24 Мәсиһи јығынҹағында минләрлә хошбәхт аилә вар. Бу аиләләрдә гадын әринә һөрмәт бәсләјир, әр арвадыны севир вә онунла ләјагәтлә давраныр. Онларын һәр икиси Јеһованын ирадәсини јеринә јетирмәји һәјатда биринҹи јерә гојур. Әҝәр евләнмәк гәрарына ҝәлмисәнсә, онда һәјат јолдашыны ағылла сеч, аилә һәјатына јахшы һазырлаш вә аиләндә сүлһ вә мәһәббәтин һөкм сүрмәси үчүн әлиндән ҝәләни ет. Белә никаһ Јеһова Аллаһа шәрәф ҝәтирәҹәк. Һәмчинин сәнә Аллаһын мәһәббәтини горујуб-сахламаға көмәк едәҹәк.\n^ абз. 11 Јеһованын Шаһидләри тәрәфиндән дәрҹ едилмиш «Аилә хошбәхтлијинин сирри» китабынын 2-ҹи фәслинә бах.\n^ абз. 12 Гәдимдә јашамыш бәзи мөмин кишиләрин бир нечә арвады олмушду. Јеһова һәмин мөмин инсанларын вә Исраил халгында кишиләрин чох арвад алмасына јол верирди. Бунунла белә, чохарвадлылығы О тәсис етмәмишди, амма гајда-ганунлар вериб она нәзарәт едирди. Анҹаг мәсиһиләр јадда сахламалыдырлар ки, Јеһова бу ҝүн хидмәтчиләри арасында чохарвадлылыға јол вермир (Мәтта 19:9; 1 Тимутијә 3:2).\nГој аиләниз хошбәхт вә мөһкәм олсун!\nХошбәхт вә мөһкәм никаһ «тикмәк» үчүн беш «дашдан» истифадә един.\nНикаһ мәһәббәтли Аллаһын һәдијјәсидир\n«Ағанын јолунда» оланла аилә гурмаг мүмкүндүрмү?\nИкинҹи никаһ: проблемләр вә һәлли јоллары


Q=13	C=2	SS=2	LS=8	PS=4	DC=0	LC=0	SD=0	BS=1	G0=42	G1=29	G2=17	DLID=az_RU	BODY=Чыхыш 29 | Онлајн Мүгәддәс Китаб | Јени дүнја тәрҹүмәси\nКаһинләрин тәјин олунмасы (1—37)\nҜүндәлик гурбанлар (38—46)\n29 Мәнә каһин гисминдә хидмәт етмәләри үчүн онлары пак ет: бир ҹаван буға, ики гүсурсуз гоч,+ 2 мајасыз чөрәк, мајасыз јағлы хәмирдән биширилмиш һалгавары чөрәк вә мајасыз хәмирдән биширилмиш, үстүнә јағ чәкилмиш лаваш ҝөтүр.+ Бунлары нарын буғда унундан бишир 3 вә сәбәтә гојуб буға вә гочларла бирликдә тәгдим ет.+ 4 Һаруну оғуллары илә бирликдә Һүзур чадырынын ҝиришинә ҝәтир.+ Гој онлар су илә јујунсунлар.+ 5 Сонра палтарлары ҝөтүр,+ алт көјнәји, дөшлүјүн алтындан ҝејилән голсуз көјнәји, дөшлүјү, синәбәнди Һаруна ҝејиндир вә дөшлүјүн үстүндән сарынан тохунма гуршағы белинә мөһкәм сары.+ 6 Әммамәни башына гој вә мүгәддәс гызыл лөвһәҹији* әммамәнин үстүнә бәркит.+ 7 Башына мәсһ јағы+ төкүб ону мәсһ ет.+ 8 Сонра оғулларыны габаға чыхарыб алт көјнәји ҝејиндир,+ 9 һәм Һарунун, һәм дә оғулларынын белинә кәмәрләри бағла. Оғулларынын башына чалма гој. Каһинлик онлара мәхсус олаҹаг. Бу, һәмишә гүввәдә олаҹаг бир ганундур.+ Һарунла оғулларыны каһинлијә белә тәјин етмәлисән.+ 10 Буғаны Һүзур чадырынын гаршысына ҝәтир, гој Һарунла оғуллары әлләрини буғанын башына гојсунлар.+ 11 Јеһованын өнүндә, Һүзур чадырынын ҝиришиндә буғаны кәс.+ 12 Бармағыны буғанын ганына батыр вә гурбанҝаһын бујнузларына чәк.+ Ганын галаныны гурбанҝаһын дибинә төк.+ 13 Сонра бағырсагларын, гараҹијәрин үстүндәки пији, бөјрәкләри вә онларын үстүндәки пији ајыр вә гурбанҝаһда јандыр.+ 14 Буғанын әтини, дәрисини вә нәҹисини исә дүшәрҝәдән кәнарда јандыр. Бу, ҝүнаһ гурбаныдыр. 15 Сонра гочлардан бирини ҝөтүр. Гој Һарунла оғуллары әлләрини гочун башына гојсунлар.+ 16 Гочу кәс вә ганындан ҝөтүрүб һәр тәрәфдән гурбанҝаһын үстүнә чилә.+ 17 Гочу һиссәләрә бөл, бағырсагларыны, ајагларыны ју,+ һиссәләри дүзүб башы да јанына гој. 18 Гочу бүтүнлүклә гурбанҝаһда јандыр. Бу, Јеһоваја ҝәтирилән јандырма гурбаны, хош әтирдир;+ Јеһова үчүн одда јандырылан тәгдимәдир. 19 Сонра о бири гочу ҝөтүр. Һарунла оғуллары әлләрини онун башына гојсун.+ 20 Гочу кәс вә ганындан бир аз ҝөтүрүб Һарунун вә оғулларынын сағ гулағынын мәрҹәјинә, сағ әлләринин вә сағ ајагларынын баш бармағына чәк. Һәмчинин ганы һәр тәрәфдән гурбанҝаһын үстүнә чилә. 21 Сонра мәсһ јағындан+ вә гурбанҝаһын үстүндәки гандан ҝөтүрүб Һарунун вә палтарынын, оғулларынын вә онларын палтарынын үстүнә сәп ки, о да, палтары да, еләҹә дә оғуллары вә онларын палтары да мүгәддәс олсун.+ 22 Сонра гочун пијини, гујруғуну, бағырсагларын вә гараҹијәрин пијини, бөјрәкләри вә онларын үстүндәки пији,+ еләҹә дә сағ буду ајыр. Бу, каһинлик гурбаны кими тәгдим олунан гочдур.+ 23 Һәмчинин Јеһованын өнүндәки мајасыз чөрәкләр олан сәбәтдән бир јумру чөрәк, јағлы хәмирдән биширилмиш бир һалгавары чөрәк вә бир дәнә лаваш ҝөтүр. 24 Онларын һамысыны Һарунун вә оғулларынын әлинин ичинә гој. Гој онлары јелләдәрәк Јеһованын һүзурунда јелләтмә тәгдимәси кими тәгдим етсинләр. 25 Сонра чөрәкләри онлардан ал вә јандырма гурбанынын үстүндә Јеһованын өнүндә хош әтирли тәгдимә кими гурбанҝаһда јандыр. Бу, Јеһова үчүн одда јандырылан тәгдимәдир. 26 Сонра Һарун үчүн каһинлик гурбаны кими тәгдим олунан гочун дөш һиссәсини ҝөтүр+ вә јелләдәрәк Јеһованын һүзурунда јелләтмә тәгдимәси кими тәгдим ет. Бу, сәнин пајын олаҹаг. 27 Һарун вә оғуллары үчүн каһинлик гурбаны кими тәгдим олунан гочун һиссәләрини — јелләтмә тәгдимәси кими ҝәтирилән дөшү вә мүгәддәс пај кими ҝәтирилән буду мүгәддәс ет.+ 28 Онлар Һарунла оғулларынын олаҹаг. Исраиллиләр һәмишә бу гајдаја риајәт етмәлидирләр, чүнки бу, мүгәддәс пајдыр. Бу, исраиллиләрин вердији мүгәддәс пај олаҹаг, ҝәтирдикләри үнсијјәт гурбанларындан Јеһова үчүн ајрылан мүгәддәс пај.+ 29 Һарунун мүгәддәс палтарларыны+ ондан сонра оғуллары ҝејинәҹәк. Бу палтарлары мәсһ олунуб каһинлијә тәјин едиләндә ҝејинәҹәкләр.+ 30 Һарундан сонра каһин олаҹаг вә мүгәддәс мәканда хидмәт етмәк үчүн Һүзур чадырына дахил олаҹаг оғлу једди ҝүн о палтарлары ҝејинәҹәк.+ 31 Һарунла оғуллары үчүн каһинлик гурбаны кими тәгдим олунан гочун әтини мүгәддәс јердә суда бишир.+ 32 Һарун вә оғуллары әти сәбәтдә олан чөрәклә Һүзур чадырынын ҝиришиндә јемәлидирләр.+ 33 Онлар пак едилиб каһинлијә тәјин олунмалары үчүн кәффарә олараг ҝәтирилән тәгдимәләри јемәлидирләр. Лакин кәнар адам* онлардан јејә билмәз, чүнки онлар мүгәддәсдир.+ 34 Каһинлик гурбанынын әтиндән вә ја чөрәкдән сәһәрә галаны јандырын.+ Ону јемәк олмаз, чүнки мүгәддәсдир. 35 Һарун вә оғуллары илә бағлы нә әмр етмишәмсә, һамысыны јеринә јетир. Онларын каһинлијә тәјин едилмәси једди ҝүн чәкәҹәк.+ 36 Һәр ҝүн кәффарә үчүн ҝүнаһ гурбаны олараг бир буға тәгдим ет. Кәффарә ҝәтирәрәк гурбанҝаһы пак ет*; ону мүгәддәс етмәк үчүн мәсһ елә.+ 37 Гурбанҝаһ үчүн кәффарә ҝәтирмәк једди ҝүн чәкәҹәк. Ону мүгәддәс ет. Беләликлә, гурбанҝаһ сон дәрәҹә мүгәддәс олаҹаг.+ Она тохунан адам мүгәддәс олмалыдыр. 38 Гурбанҝаһда бунлары тәгдим ет: мүтәмади олараг, һәр ҝүн ики еркәк тоғлу.+ 39 Тоғлунун бирини сәһәр, диҝәрини исә гаш гараланда тәгдим ет.+ 40 Ефанын* онда бири гәдәр нарын уна һинин* дөрддә бири гәдәр јағ гат. Буну вә шәраб тәгдимәси олараг һинин дөрддә бири гәдәр шәрабы биринҹи тоғлунун јанында тәгдим ет. 41 Гаш гараланда ҝәтирдијин икинҹи тоғлунун јанында сәһәрки кими тахыл вә шәраб тәгдимәси ҝәтир. Ону Јеһоваја хош әтир кими, одда јандырылан тәгдимә кими тәгдим ет. 42 Бу јандырма гурбаныны нәсилләр бојунҹа Һүзур чадырынын ҝиришиндә, Јеһованын өнүндә мүнтәзәм ҝәтирмәлисиниз. Орада Мән сизә ҝөрүнәҹәјәм вә сәнинлә данышаҹағам.+ 43 Мән орада исраиллиләрә ҝөрүнәҹәјәм вә ҹалалымдан һәмин јер мүгәддәс олаҹаг.+ 44 Һүзур чадырыны вә гурбанҝаһы мүгәддәс едәҹәјәм. Һәмчинин Һаруну вә оғулларыны да мүгәддәс едәҹәјәм ки,+ Мәнә каһин кими хидмәт етсинләр. 45 Мән Исраил халгынын арасында јашајаҹағам, онларын Аллаһы олаҹағам.+ 46 Онлар биләҹәкләр ки, Мән онларын Аллаһы Јеһовајам. Онлары Мисирдән чыхармышам ки, араларында јашајым.+ Мән онларын Аллаһы Јеһовајам.\n^ Һәрфән: мүгәддәс һәср нишаныны. Һарунун Аллаһа һәср олундуғуну билдирән мүгәддәс нишан.\n^ Һәрфән: ҝүнаһдан пак ет.


Q=14	C=3	SS=3	LS=7	PS=7	DC=0	LC=0	SD=0	BS=1	G0=26	G1=17	G2=10	DLID=az_RU	BODY=Чыхыш 19 | Онлајн Мүгәддәс Китаб | Јени дүнја тәрҹүмәси\nСина дағы өнүндә (1—25)\nИсраил халгы каһинләр падшаһлығы олаҹаг (5, 6)\nХалг пакланыр (14, 15)\n19 Мисир торпағындан чыхмаларынын үчүнҹү ајы иди. Исраиллиләр Сина сәһрасына ҝәлдиләр. 2 Ораја Рәфдимдән чыхыб ҝәлдиләр.+ Исраил орада дағын гаршысында дүшәрҝә салды.+ 3 Муса Аллаһын һүзуруна чыхмаг үчүн даға галхды. Јеһова ону дағдан сәсләјиб деди: «Јагуб нәслинә, исраиллиләрә белә де:+ 4 “Сизи гартал кими ганадларым үстүндә+ јаныма ҝәтирмәк үчүн мисирлиләрә нә етдијими өз ҝөзләринизлә ҝөрдүнүз.+ 5 Әҝәр һәр шејдә сөзүмә гулаг ассаныз, сизинлә бағлајаҹағым әһдә риајәт етсәниз, бүтүн халгларын ичиндә Мәним мәхсуси халгым олаҹагсыныз,+ белә ки, бүтүн дүнја Мәнимдир.+ 6 Сиз Мәнә мәхсус каһинләр падшаһлығы вә мүгәддәс халг олаҹагсыныз”.+ Бу сөзләри исраиллиләрә чатдырмалысан». 7 Муса ҝедиб халгын ағсаггалларыны чағырды вә Јеһованын она дедији бүтүн сөзләри онлара сөјләди.+ 8 Һамы бир ағыздан деди: «Јеһованын бүтүн дедикләринә әмәл едәҹәјик».+ Муса да дәрһал халгын ҹавабыны Јеһоваја чатдырды. 9 Муса халгын сөзләрини Јеһоваја чатдыранда Јеһова деди: «Гара булудда јанына ҝәләҹәјәм ки, сәнинлә данышанда халг ешитсин вә һәмишә сәнә инансын». 10 Јеһова Мусаја деди: «Ҹамаатын јанына ҝет, бу ҝүн, сабаһ онлары пак ет. Гој палтарларыны јусунлар. 11 Онлар үчүнҹү ҝүнә һазыр олмалыдырлар, чүнки үчүнҹү ҝүн Мән Јеһова бүтүн халгын ҝөзү өнүндә Сина дағына енәҹәјәм. 12 Халг үчүн дағын әтрафына сәрһәд чәк вә онлара де: “Мәбада даға чыхасыныз, ја онун сәрһәдини кечәсиниз. Даға тохунан өләҹәк. 13 О адама әл дәјмәјәҹәк, о ја дашгалаг едиләҹәк, ја да охла вурулуб өлдүрүләҹәк. Һејван да олса, инсан да олса, өләҹәк”.+ Јалныз шејпур сәсини+ ешидәндә онлар даға јахынлаша биләрләр». 14 Муса дағдан ениб ҹамаатын јанына ҝәлди вә халгы пак етмәјә башлады, онлар пал-палтарларыны јудулар.+ 15 Муса халга деди: «Үчүнҹү ҝүнә һазыр олун. Һеч ким гадынла јахынлыг етмәсин». 16 Үчүнҹү ҝүнүн сәһәри ҝөј ҝурулдамаға, илдырым чахмаға башлады. Дағын башыны галын булуд алды.+ Һәр јаны гулагбатыран шејпур сәси бүрүмүшдү. Дүшәрҝәдә һамынын ҹанына әсмәҹә дүшдү.+ 17 Муса ҹамааты Аллаһын һүзуруна ҝәтирмәк үчүн дүшәрҝәдән чыхарды. Онлар ҝәлиб дағын әтәјиндә дурдулар. 18 Сина дағы түстү ичиндә иди, чүнки Јеһова аловлар ичәрисиндә даға енмишди.+ Дағ соба кими түстүләнир, бәрк титрәјирди.+ 19 Шејпур сәси ҝет-ҝедә ҝүҹләнирди. Муса данышыр, Аллаһса уҹа сәслә она ҹаваб верирди. 20 Јеһова Сина дағынын башына енди. Сонра Јеһова Мусаны дағын башына чағырды.+ Муса ора галханда 21 Јеһова она деди: «Ашағы ен вә халга хәбәрдарлыг ет: “Мәбада Јеһованы ҝөрмәк үчүн јахына ҝедәсиниз, јохса чохунуз мәһв олаҹаг. 22 Јеһованын һүзуруна чыхан каһинләр дә паклансынлар ки, Јеһованын гәзәбинә туш ҝәлмәсинләр”».+ 23 Онда Муса Јеһоваја деди: «Ҹамаат Сина дағына чыхмаз, ахы Сән хәбәрдарлыг еләјиб демишдин ки, дағын әтрафына сәрһәд чәким вә ону пак едим».+ 24 Јеһова исә она деди: «Ҝет, дүш ашағы, сонра гардашын Һарунла бирликдә ҝери ҝәл. Амма каһинләр вә халг Јеһованын јанына галхмаға чалышмасынлар, јохса Онун гәзәбинә туш ҝәләрләр».+ 25 Муса халгын јанына ениб бүтүн бу сөзләри онлара сөјләди.


Q=4	C=4	SS=0	LS=0	PS=0	DC=0	LC=0	SD=0	BS=1	G0=20	G1=15	G2=3	DLID=az_RU	BODY=Ситрус мејвәләри сојуг гыш фәслинин енержи мәнбәји һесаб едилир. Бунлардан бири дә портағалдыр. Онун ләти, сују, һәтта габығы белә чох фајдалыдыр. Бир чох инсан даһа чох портағалын мејвәсинә диггәт јетирир вә сојдугдан сонра габығыны атыр. Лакин онун габығы да чох фајдалыдыр. Портағал габығыны сојаркән һисс етдијимиз о еҹазкар арома әтири дәри хәрчәнҝинин гаршысыны алыр.\n1. Портағаллы су\nИндијә гәдәр бир чохларымыз лимонлу сују һазырлајыб. Бәс портағаллы су? Портағалы дилимләрә бөлүб чајыныза вә ја сујунуза әлавә едиб ичә биләрсиниз.\n2. Портағал чајы\nБәзи мејвәләрдә олдуғу кими, портағалын да чајыны һазырламаг мүмкүндүр. 4 дилим портағал, 3-4 әдәд михәк(гурудулмуш гәрәнфил ләчәји), 1 чај гашығы сары көкү 2 стәкан суја гатын вә гајнадын. Бундан сонра 1 чај гашығы дарчын әлавә един вә дәмләјин.\n3. Портағал габығы\nПортағал габығындан бир чох јемәкләрдә истифадә едә биләриниз. Даһа чох дәниз мәһсуллары, тојуг, хүсусилә зејтун јағы илә һазырланан салатларда истифадә едилир. Ширнијјатларынызы бәзәмәк үчүн дә портағал габығыны кичик формада доғрајыб үзәринә әлавә едә биләрсиниз.\n4. Портағал аромасы\nПортағал дилимләрини гурудуб онлардан бәзәк әшјалары дүзәлдә јахуд да отағыныз үчүн ҝөзәл арома әтири јарада биләрсиниз. Бунун үчүн михәк(гурудулмуш гәрәнфил ләчәјини) портағалын үзәринә сыра илә дүзүн. Отагда бир јерә гојун. Бир мүддәт сонра еви хошаҝәлән арома әтири бүрүјүәҹәк.\n5. Портағалдан һазырланан буз кублары\nЈени сыхылмыш портағал сују илә буз кублары дүзәлдиб чајыныза јахуд да сујунуза әлавә едә биләрсиниз. Бу ичәҹәјиниз мајенин ләззәтини артырымагла јанашы, ону Ҹ витамини илә дә зәнҝинләшдирәҹәк.\n426 дәфә бахылыб\nБакыда бинанын дамында ҝәнҹ гыз мејити ашкарланыб\n"WһатсАпп"да даһа бир дәләдузлуг ортаја чыхды\nРусија болгарыстанлы дипломатлара 72 саат вахт верди


Q=18	C=0	SS=0	LS=18	PS=0	DC=0	LC=0	SD=0	BS=3	G0=1	G1=1	G2=1	DLID=az_RU	BODY=Сүлһмәрамлыларын командири Ханкәндинә Ермәнистандан ҝәлибӘһли Бејт (әлејһимус сәлам) -АБНА- Хәбәр Аҝентлији – Shia News\nСүлһмәрамлыларын командири Ханкәндинә Ермәнистандан ҝәлиб\nsentyabr 11, 2021 - 11:45 PM Хәбәрин коду : 1179079 Мәнбә : parstoday Link:\nРусијанын Гарабағдакы сүлһмәрамлы континҝентинин јени команданы Михаил Кособоков бу ҝүндән етибарән рәсмән өз вәзифәсинә башлајыр. О Ханкәндинә ҝетмәздән өнҹә Ирәвана сәфәр едиб вә Ермәнистанын мүдафиә назири илә ҝөрүшүб.\nАБНА24 Хәбәр Верир, Ҝенерал-лејтенант Рүстәм Мурадову әвәз едән Русија сүлһмәрамлыларынын јени команданы Михаил Кособоков Ханкәндиндә өз вәзифәсинә башламаздан өнҹә дүнән Ермәнистана сәфәр едиб вә Русијанын Ермәнистандакы 102-ҹи базасынын командири, полковник Дмитри Овчаровла бирликдә Ермәнистанын мүдафиә назири Аршак Карапетјанын гәбулунда олуб.\nҜөрүшдә Русија Федерасијасынын Ермәнистандакы сәфирлијинин мүдафиә мәсәләләри үзрә атташеси, полковник Игор Шербаков да иштирак едиб.\nЕрмәнистан мүдафиә назири Русијанын бөлҝәдәки һәрби-сијаси вәзијјәтин сабитләшмәсинә јөнәлмиш сәјләрини, һәмчинин Дағлыг Гарабағдакы сүлһмәрамлы миссијанын сәмәрәлилијини јүксәк гијмәтләндириб.\nКарапетјан Кособокову јени вәзифәјә тәјин олунмасы мүнасибәтилә тәбрик едиб вә она сүлһмәрамлы миссијасыны јеринә јетирмәкдә уғурлар арзулајыб. Овчарову да һәрби база командири тәјин едилмәси мүнасибәтилә тәбрик едән ермәни назир, Ермәнистанда јерләшән Русија базасынын бөјүк ролуну вә әһәмијјәтини вурғулајыб.\nМихаил Кособоков буна гәдәр Ҹәнуб Һәрби Даирәсинин 58-ҹи Үмумгошун Ордусунун командан мүавини постуну тутуб.\nҜенерал бир вахтлар Русијанын Абхазијадакы һәрби базасынын команданы олуб.\nҺәмчинин Михаил Кособоковун ады Украјнанын “Миротвореч” сајтынын мәлумат базасына дахил едилиб. Украјна тәрәфи Кособокову Донбасдакы сепаратчылара силаһ-сурсат чатдырмагда вә Русија ордусунун һиссәләрини Украјна әразисинә ҝөндәрмәкдә иттиһам едир.


Q=3	C=3	SS=0	LS=0	PS=0	DC=0	LC=0	SD=0	BS=1	G0=113	G1=94	G2=44	DLID=az_RU	BODY=«Аллаһымыз Јеһова тәк олан Јеһовадыр». Ганунун тәкрары 6:4 | Тәлим\n«Динлә, еј Исраил: Аллаһымыз Јеһова тәк олан Јеһовадыр» (ГАН. 6:4).\nНӘҒМӘ: 138, 2\nҺансы мәнада «Аллаһымыз Јеһова тәк олан Јеһовадыр»?\nНеҹә ҝөстәрә биләрик ки, Јеһова бизим үчүн «тәк олан Јеһовадыр»?\nСүлһү вә бирлији неҹә горуја биләрик?\n1, 2. а) Ганунун тәкрары 6:4 ајәсиндәки сөзләри чохлары һарадан билир? б) Муса пејғәмбәр бу сөзләри һансы мәгсәдлә демишди?\nГАНУНУН ТӘКРАРЫ 6:4 ајәсиндәки сөзләр јәһудиләрин әсрләр боју сөјләдији дуанын бир һиссәсидир. Бу дуа «Шма» адланыр. «Шма» ајәнин илк сөзүдүр. Аллаһа сәдагәтләрини сүбут етмәк үчүн мөмин јәһудиләр ҝүндә ики дәфә, сәһәр вә ахшам бу дуаны охујурлар.\n2 Муса пејғәмбәр бу сөзләри ерамыздан әввәл 1473-ҹү илдә, Муаб чөллүјүндә топлашмыш исраиллиләрә демишди. Халг Иордан чајыны кечиб Вәд олунмуш дијара дахил олмаг үзрә иди (Ган. 6:1). Халга 40 ил рәһбәрлик едән Муса пејғәмбәр онларын ирәлидәки чәтинликләри ҹәсарәтлә гаршыламасыны истәјирди. Бунун үчүн исраиллиләр Јеһоваја архаланмалы вә Она садиг галмалы идиләр. Сөзсүз ки, пејғәмбәрин сөзләри халга ҝүҹлү тәсир бағышламышды. О, Он әмри вә диҝәр гајдалары хатырладандан сонра Ганунун тәкрары 6:4, 5 ајәләриндә јазылан тәсирли сөзләри демишди. (Ајәләри охујун.)\n3 Мәҝәр Муса пејғәмбәрин бу сөзләрини ешидән јәһудиләр Јеһованын тәк олдуғуну билмирдиләр? Әлбәттә билирдиләр. Садиг јәһудиләр јалныз бир Аллаһы, әҹдадлары Ибраһим, Исһаг вә Јагубун Аллаһыны таныјыр вә јалныз Она ибадәт едирдиләр. Бәс онда нәјә ҝөрә Муса онлара демишди ки, Аллаһлары «Јеһова тәк олан Јеһовадыр»? Јеһованын тәк олмасы фикри илә 5-ҹи ајәдә јазылан «Јеһованы бүтүн гәлбинлә, бүтүн варлығынла, вар ҝүҹүнлә севмәлисән» сөзләри арасында бағлылыг вармы? Ганунун тәкрары 6:4, 5 ајәләриндә јазылан сөзләрин бизә һансы аидијјәти вар?\nЈЕҺОВА ТӘК ОЛАН АЛЛАҺДЫР\n4, 5. а) «Тәк» сөзүнүн мәналарындан бири һансыдыр? б) Јеһова Аллаһ диҝәр аллаһлардан нәдә фәргләнир?\n4 Тајы-бәрабәри олмајан Аллаһ. Ибрани дилиндә вә бир чох дилләрдә «тәк» сөзү һәм сајы билдирир, һәм дә башга мәналарда ишләнир. Мәсәлән, тајы-бәрабәри олмајан, бәнзәрсиз мәнасыны дашыјыр. Муса бу сөзләри үчаллаһлығы тәкзиб етмәк мәгсәдилә демәмишди. Јеһова јерин-ҝөјүн Јараданыдыр, һәр шејин Һөкмдарыдыр. Онун тајы-бәрабәри јохдур, О тәк олан Аллаһдыр (2 Ишм. 7:22). Муса бу сөзләрлә исраиллиләрә хатырладырды ки, онлар јалныз вә јалныз Јеһова Аллаһа ибадәт етмәлидирләр. Онлар јаланчы аллаһлара ибадәт едән әтраф халгларын ардынҹа ҝетмәмәли идиләр. Бу халглар һәмин аллаһларын тәбиәт гүввәләрини идарә етдијини дүшүнүрдүләр.\n5 Мисал үчүн, мисирлиләр ҝүнәш аллаһы Раја, сәма аллаһы Нута, јер аллаһы Ҝебә, Нил аллаһы Һапијә вә мүгәддәс сајдыглары чохсајлы һејванлара ибадәт едирдиләр. Јеһова Аллаһ Мисирин үзәринә он бәла ҝөндәрмәклә бу танрыларын һеч олдуғуну сүбут етди. Кәнаниләрин баш аллаһы Баал мәһсулдарлыг аллаһы, һәмчинин сәма, јағыш вә фыртына аллаһы сајылырды. Бир чох әразиләрдә исә инсанлар Баалын онлары горудуғуна инанырдылар (Сај. 25:3). Исраиллиләр јаддан чыхартмамалы идиләр ки, онларын Аллаһы «тәк олан Јеһовадыр» (Ган. 4:35, 39).\n6, 7. «Тәк» сөзүнүн диҝәр мәнасы нәдир вә Јеһова бу мәнада «тәк» олдуғуну неҹә сүбут етди?\n6 Дәјишмәз вә вәфалы Аллаһ. «Тәк» сөзү һәмчинин сөздә вә әмәлдә доғру, дәјишмәз олмағы билдирир. Јеһова Аллаһ ҝүндә бир фикрә дүшән инсанлар кими дәјишкән дејил. О, етибарлы, дәјишмәз вә вәфалы Аллаһдыр, О, һеч вахт јалан данышмыр. Јеһова Ибраһим пејғәмбәрә сөз вермишди ки, онун нәсли Вәд олунмуш дијара саһиб олаҹаг вә бу вәдини јеринә јетирмәк үчүн О, чох мөһтәшәм ишләр ҝөрдү. Јеһова бу вәди 430 илдән сонра јеринә јетирди. Бәли, бу илләр әрзиндә Аллаһ фикрини дәјишмәмишди, О, вердији сөзүн үстүндә дурду (Јар. 12:1, 2, 7; Чых. 12:40, 41).\n7 Әсрләр сонра Јеһова исраиллиләри шаһид сечәндә Өзүнүн «һәмишә ејни» олдуғуну вурғулајараг демишди: «Нә Мәндән габаг, нә дә Мәндән сонра Аллаһ мөвҹуд олмајыб». Јеһова һәр заман сөзүнүн үстүндә дурдуғуну тәсдиг етмәк үчүн әлавә етмишди: «Мән һәмишә ејнијәм» (Әшј. 43:10, 13; 44:6; 48:12). Садиг вә дәјишмәз олан Јеһова Аллаһын хидмәтчиси олмаг һәм исраиллиләр, һәм дә бизим үчүн бөјүк шәрәфдир! (Мәл. 3:6; Јаг. 1:17).\n8, 9. а) Јеһова хидмәтчиләриндән нә тәләб едир? б) Иса Мәсиһ Муса пејғәмбәрин дедији сөзләри неҹә тәсдиг етмишди?\n8 Бу сөзләрлә Муса исраиллиләрә хатырлатды ки, Јеһованын онлара бәсләдији мәһәббәт дәјишмәјиб вә О, һәмишә онларын гајғысына галаҹаг. Исраиллиләр исә, өз нөвбәсиндә, Јеһованы бүтүн гәлбләри, бүтүн варлыглары вә бүтүн ҝүҹләри илә севмәли вә јалныз Она ибадәт етмәли идиләр. Валидејнләр һәр фүрсәтдән истифадә едиб өвладларына Аллаһа мәһәббәт ашыламалы идиләр ки, онлар да Аллаһа садиг гала билсинләр (Ган. 6:6—9).\n9 Јеһова Аллаһ сөзүндә сабит олдуғу кими, тәләбләриндә дә сабит вә дәјишмәздир. О бу ҝүн дә Она ибадәт едәнләрдән ејни шејләри тәләб едир. Ибадәтимизин Аллаһа мәгбул олмасыны истәјириксә, биз дә Она там сәдагәт ҝөстәрмәли вә Ону бүтүн гәлбимизлә, бүтүн ағлымызла вә вар ҝүҹүмүзлә севмәлијик. Иса Мәсиһ дә бунун ваҹиблијини вурғуламышды. (Марк 12:28—31 ајәләрини охујун.) Ҝәлин ҝөрәк «Аллаһымыз Јеһова тәк олан Јеһовадыр» сөзләринин мәнасыны, һәгигәтән дә, дәрк етдијимизи һәрәкәтләримизлә неҹә ҝөстәрә биләрик.\nЈЕҺОВАЈА ТАМ СӘГАДӘТ ҜӨСТӘРИН\n10, 11. а) Јеһоваја сәдагәтли олдуғумузу неҹә ҝөстәрмәлијик? б) Дәнјал вә үч досту Јеһоваја садиг олдугларыны неҹә ҝөстәрдиләр?\n10 Јеһованын бизим үчүн тәк Аллаһ олдуғуну сүбут етмәк үчүн Она там сәдагәт ҝөстәрмәлијик. Буна ҝөрә дә биз ејни вахтда һәм Јеһоваја, һәм дә башга аллаһлара ибадәт етмәмәлијик, ибадәтимизи јалан динин тәлимләри вә ајинләри илә ләкәләмәмәлијик. Унутмајаг ки, Јеһова нә чохсајлы аллаһлардан бири, нә дә онларын арасында ән ҝүҹлүсү, ән алисидир, Јеһова јеҝанә, тәк олан Аллаһдыр. Биз јалныз Она ибадәт етмәлијик. (Вәһј 4:11 ајәсини охујун.)\n11 «Дәнјал» китабында Дәнјал, Һәнанијјә, Мүсаил вә Әзрија адлы дөрд ибрани ҝәнҹ һагда јазылыб. Онлар Јеһоваја сәдагәтли олдугларыны тәкҹә һарам бујрулан јемәкләрдән имтина етмәклә јох, һәмчинин Навуходоносорун дүзәлтдији гызыл һејкәлә баш әјмәмәклә дә ҝөстәрдиләр. Јеһова бу дөрд ҝәнҹ үчүн һәр шејдән үстүн иди; онлар ибадәт мәсәләсиндә ҝүзәштә ҝетмәк фикриндә дејилдиләр (Дән. 1:1—3:30).\n12. Јеһоваја садиг галмаг үчүн өзүмүзү нәдән ҝөзләмәлијик?\n12 Јеһоваја садиг галмаг үчүн, биз јол вермәмәлијик ки, нә исә һәјатымызда Онун јерини тутсун. Бәс бу нә ола биләр? Јеһованын вердији Он әмрдә ајдын шәкилдә дејилирди ки, исраиллиләр башга аллаһлара ситајиш етмәмәли вә бүтпәрәстлијин һеч бир нөвүнә гарышмамалыдырлар (Ган. 5:6—10). Бу ҝүн бүтпәрәстлијин чохлу нөвү вар, онлардан бәзиләрини дәрһал сезмәк олмур. Јеһованын тәләбләри дәјишмәјиб. О, бу ҝүн дә «тәк олан Јеһовадыр». Ҝәлин ҝөрәк бу сөзләрин бизә һансы аидијјәти вар.\n13. Гәлбимиздә Јеһоваја мәһәббәтин јерини нә тута биләр?\n13 Колослулара 3:5 ајәсиндә мәсиһиләрин Јеһова илә мүнасибәтләрини поза биләҹәк шејләр һагда јазылыб. (Ајәни охујун.) Диггәт јетирин ки, бу ајәдә тамаһкарлыг бүтпәрәстлијә бәрабәр тутулур. Чүнки инсанын арзулары, мәсәлән, вар-дөвләт газанмаг, дәбдәбәли јашамаг арзусу она елә һаким кәсилә биләр ки, бу арзу онун аллаһына чевриләр. Һәмчинин ајәјә бүтөвлүклә нәзәр саланда ҝөрмәк олар ки, орада ады чәкилән диҝәр ҝүнаһлы әмәлләр дә, мүәјјән мәнада, тамаһкарлыгла, јәни бүтпәрәстликлә бағлыдыр. Әҝәр гәлбимиздә бу кими шејләрә ҝүҹлү истәк варса, онлара мәһәббәт Аллаһа бәсләдијимиз мәһәббәтин јерини тута биләр. Бу арзуларын бизә үстүн ҝәлмәсинә јол версәк, онда дејә билмәјәҹәјик ки, Јеһова бизим үчүн «тәк олан Јеһовадыр». Мәҝәр бүтүн бу шејләр бу гурбана дәјәр?\n14. Һәвари Јәһјанын сөзләри бизә нәји баша дүшмәјә көмәк едир?\n14 Һәвари Јәһја да ејни фикри вурғуламышды. О демишди ки, дүнјадакы шејләри севән, јәни ҹисмин вә ҝөзләрин истәјинин әсири олан, варыны нүмајишә гојан инсанын «гәлбиндә Атаја мәһәббәт јохдур» (1 Јәһ. 2:15, 16). Буна ҝөрә дә үрәјимизи мүнтәзәм олараг јохламалыјыг, ҝөрәк дүнјадакы әјләнҹә, инсанлар, ҝејим тәрзи бизи ҹәлб еләмир? «Бөјүк шејләр» әлдә етмәк үчүн али тәһсилә ҹан атмаг да дүнјаны севдијимизи ҝөстәрир (Әрм. 45:4, 5). Биз вәд олунмуш јени дүнјанын астанасындајыг. Буна ҝөрә дә Муса пејғәмбәрин дедији сөзләри гулағымызда сырға етмәлијик! Әҝәр биз «Аллаһымыз Јеһова тәк олан Јеһовадыр» сөзләринин мәнасыны там баша дүшүр вә буна сидги-үрәкдән инанырыгса, вар ҝүҹүмүзлә чалышаҹағыг ки, Јеһоваја садиг галаг вә Она мәгбул шәкилдә ибадәт едәк (Ибр. 12:28, 29).\nАРАНЫЗДАКЫ БИРЛИЈИ ГОРУЈУН\n15. Нәјә ҝөрә һәвари Булус мәсиһиләрә хатырлатмышды ки, онлар үчүн бир Аллаһ вар?\n15 Јеһованын тәк олмасы һәмчинин о демәкдир ки, О, Өз хидмәтчиләриндән бирлик ичиндә јашамағы вә ејни мәгсәдә ҹан атмағы тәләб едир. Биринҹи әсрдә мәсиһи јығынҹағы јәһудиләрдән, јунанлардан, ромалылардан вә диҝәр халглардан ибарәт иди. Мәсиһи олмаздан әввәл онларын һәр биринин өз дини, адәт-әнәнәси вә өзүнә хас хасијјәти вар иди. Буна ҝөрә дә бәзиләринә јени динин тәләбләринә ујғун јашамаг чәтин иди. Буну билән һәвари Булус онлара хатырлатды ки, мәсиһиләр үчүн тәк бир Аллаһ вар, О да Јеһовадыр. (1 Коринфлиләрә 8:5, 6 ајәләрини охујун.)\n16, 17. а) Бизим ҝүнләрдә һансы пејғәмбәрлик јеринә јетир вә бу нәдән ҝөрүнүр? б) Арамыздакы бирлији нә поза биләр?\n16 Бәс бу ҝүн јығынҹагларда вәзијјәт неҹәдир? Әшија пејғәмбәр јазмышды ки, «заманын сонунда» бүтүн халглар Јеһованын дағына, јәни һәгиги ибадәтә ахышаҹаг. Онлар дејәҹәкләр: «[Јеһова] бизә јолуну өјрәтсин, биз дә Онун јолу илә јеријәк» (Әшј. 2:2, 3). Биз чох хошбәхтик ки, бу пејғәмбәрлијин јеринә јетдијини өз ҝөзләримизлә ҝөрүрүк! Јығынҹагларымызын чоху мүхтәлиф иргә, мәдәнијјәтә мәнсуб, мүхтәлиф дилләрдә данышан инсанлардан ибарәтдир. Амма бу фәргә бахмајараг, биз бир Аллаһа, Јеһоваја ибадәт едирик. Лакин бу мүхтәлифлик бир сыра чәтинликләр јарада биләр.\nАллаһын халгынын арасындакы бирлији горумаг үчүн нә едирсиниз? (16—19 абзаслара бахын)\n17 Мәсәлән, башга мәдәнијјәтдән олан баҹы-гардашлара мүнасибәтиниз неҹәдир? Тәбии ки, онларын дили, ҝејими, һәрәкәтләри вә једији јемәк сизинкиндән фәргләнир. Бәс сиз онларла неҹә давранырсыныз, онларын јанында олмаға утанырсыныз? Анҹаг өз мәдәнијјәтиниздән олан инсанларла вахт кечирирсиниз? Тутаг ки, сизин вә ја гоншу јығынҹаға сиздән јашҹа балаҹа, јахуд башга мәдәнијјәтдән олан нәзарәтчи тәјин едибләр. Она неҹә јанашардыныз? Еһтијатлы олмасаг, бу баҹы-гардашлара мүнасибәтимиз арамыздакы бирлији поза биләр.\n18, 19. а) Ефеслиләрә 4:1—3 ајәләриндә һансы мәсләһәт јазылыб? б) Јығынҹагда бирлијин олмасы үчүн биз нә едә биләрик?\n18 Бу чәтинликләрин гаршысыны неҹә ала биләрик? Һәвари Булус инкишаф едән вә мүхтәлиф мәдәнијјәтә мәхсус инсанларын јашадығы Ефес шәһәриндәки мәсиһиләрә бир нечә фајдалы мәсләһәт вермишди. (Ефеслиләрә 4:1—3 ајәләрини охујун.) Диггәт јетирин ки, Булус, илк нөвбәдә, тәвазөкарлыг, мүлајимлик, сәбир вә мәһәббәт кими хүсусијјәтләрин адыны чәкир. Бу хүсусијјәтләри еви сахлајан сүтунлара бәнзәтмәк олар. Сүтунлар нә гәдәр мөһкәм олса да, вахташыры тәмир олунмаса, ев учуб-дағылаҹаг. Булус Ефесдәки мәсиһиләри тәшвиг едирди ки, вар ҝүҹләри илә «руһун вердији бирлији горумаға» чалышсынлар.\n19 Јығынҹагдакы бирлији горумаг һәр биримизин мәсулијјәтидир. Бәс бунун үчүн нә етмәлијик? Илк нөвбәдә, һәвари Булусун дедији хүсусијјәтләри — тәвазөкарлығы, мүлајимлији, сәбри вә мәһәббәти өзүмүздә јетишдирмәли вә тәзаһүр етдирмәлијик. Сонра сүлһүн бирләшдириҹи телләрини мөһкәмләндирмәјә чалышмалыјыг. Сүлһү позан «чатлары», јәни фикирајрылығыны арадан галдырмалыјыг. Белә етмәклә арамыздакы сүлһүн вә бирлијин горунмасына өз төһфәмизи верәҹәјик.\n20. «Аллаһымыз Јеһова тәк олан Јеһовадыр» сөзләринин мәнасыны дәрк етдијимиз нәдән ҝөрүнәҹәк?\n20 «Аллаһымыз Јеһова тәк олан Јеһовадыр». Чох тәсирли сөзләрдир, елә дејилми? Бу сөзләр Вәд олунмуш дијарын астанасында олан исраиллиләри гаршыдакы чәтинликләрә һазырламышды. Бу сөзләрин мәнасыны дәрк етсәк, биз дә гаршыдакы бөјүк мүсибәтә һазыр олаҹағыг, еләҹә дә Ҹәннәтдә сүлһү вә бирлији горуја биләҹәјик. Ҝәлин Јеһоваја там сәдагәт ҝөстәрәк: Ону бүтүн варлығымызла севәк, Она ҹан-дилдән хидмәт едәк вә арамыздакы бирлији горумаға чалышаг. Әҝәр бу ҹүр даврансаг, онда әмин ола биләрик ки, Иса Мәсиһин дедији нөвбәти сөзләрин јеринә јетдијинә шәхсән шаһид олаҹағыг: «Еј Атамын мүбарәк бәндәләри! Ҝәлин, бәшәрин тәмәли гојуландан бәри сизин үчүн һазырланмыш Падшаһлығы мирас алын» (Мәт. 25:34).


Q=4	C=1	SS=0	LS=0	PS=1	DC=2	LC=0	SD=0	BS=4	G0=56	G1=46	G2=28	DLID=az_RU	BODY=Иса пејғәмбәр вә сәмәријјәли гадын | Иса пејғәмбәрин һәјаты\nИса пејғәмбәр вә сәмәријјәли гадын\nПЕЈҒӘМБӘР СӘМӘРИЈЈӘЛИ ГАДЫНА ВӘ БАШГАЛАРЫНА ТӘЛИМ ВЕРИР\nАЛЛАҺЫН БӘЈӘНДИЈИ ИБАДӘТ\nЈәһудијјәдән шимала, Ҹәлиләјә ҝедәркән Иса Мәсиһлә шаҝирдләри Сәмәријјә бөлҝәсиндән кечирләр. Јол онлары лап әлдән салыб. Буна ҝөрә јолчулар ҝүнорта вахты динҹәлмәк үчүн Сихар шәһәри јахынлығындакы бир гујунун јанында дајанырлар. Бу гују әсрләр өнҹә Јагуб пејғәмбәрин ја өз әлләри илә, ја да муздлу ишчиләри тәрәфиндән газдығы гујудур. Бу гују һал-һазырда да дурур вә мүасир Наблус шәһәринин јахынлығындадыр.\nИса Мәсиһ динҹәлмәк үчүн орада галыр, шаҝирдләри исә јемәјә бир шеј алмаг үчүн јахынлыгдакы шәһәрә ҝедирләр. Бу вахт сәмәријјәли бир гадын су үчүн гују башына ҝәлир. Иса она мүраҹиәт едир: «Мәнә ичмәјә су вер» (Јәһја 4:7).\nМараглысы будур ки, дәрин көк салмыш әдавәтә ҝөрә јәһудиләрлә сәмәријјәлиләр бир-бирилә кәлмә кәсмирдиләр. Буна ҝөрә дә гадын тәәҹҹүблә сорушур:\n— Неҹә олур ки, сән јәһуди ола-ола мәндән — сәмәријјәли бир гадындан су истәјирсән?\n— Әҝәр сән Аллаһын әнамындан хәбәрдар олсајдын вә сәндән су истәјән адамын ким олдуғуну билсәјдин, өзүн ондан су истәјәрдин, о да сәнә дирилик сују верәрди.\n— Аға, гују дәриндир, сәнин исә су чәкмәјә һеч чәлләјин дә јохдур. Сәндә дирилик сују һарадандыр? Мәҝәр сән бу гујуну бизә вермиш, өзү дә, оғуллары да, мал-гарасы да бурадан су ичмиш атамыз Јагубдан да бөјүксән? (Јәһја 4:9—12).\n— Бу сују ичән һәр бир адам јенә дә сусајаҹаг. Анҹаг мәним верәҹәјим судан ичән адам әсла сусамајаҹаг. Бу су онун ичиндә гајнајыб әбәди һәјат верән бир чешмә олаҹаг (Јәһја 4:13, 14).\nБәли, Иса Мәсиһ јорғун олса да, сәмәријјәли гадына ҹанла-башла хиласа апаран һәгигәт сөзләрини чатдырыр. Сонра гадын дејир:\n— Аға, мәнә дә бу судан вер ки, бир дә сусамајым вә бура су далынҹа ҝәлмәјим.\nИса Мәсиһ исә мөвзуну дәјишәрәк дејир:\n— Ҝет, әрини дә чағыр, бура ҝәл.\n— Мәним әрим јохдур.\n— Дүз дедин, әрин јохдур. Сәнин беш әрин олуб, анҹаг инди јашадығын киши әрин дејил (Јәһја 4:15—18).\nИса пејғәмбәрин дедији сөзләрдән сонра гадын һәр шеји баша дүшүр. О, һејрәтлә дејир: «Аға, ҝөрүрәм сән пејғәмбәрсән». Сонра әлавә едир: «Бизим әҹдадларымыз [сәмәријјәлиләр] Аллаһа бу дағда [јахынлыгдакы Гәризим дағында] ибадәт едибләр, сиз исә [јәһудиләр] дејирсиниз ки, Аллаһа Јерусәлимдә ибадәт етмәк лазымдыр» (Јәһја 4:19, 20). Сәмәријјәли гадынын бу сөзләри ҝөстәрир ки, онун руһани мөвзулара марағы вар.\nЛакин Иса Мәсиһ изаһ едир ки, һарада ибадәт едәҹәјимиз өнәмли дејил. О дејир: «Елә бир вахт ҝәләҹәк ки, сиз Атаја нә бу дағда, нә дә Јерусәлимдә ибадәт едәҹәксиниз». Сонра әлавә едир: «Елә бир вахт ҝәләҹәк ки вә артыг ҝәлиб дә, Атаја дүзҝүн ибадәт едәнләр руһа вә һәгигәтә ујғун ибадәт едәҹәкләр. Чүнки Ата Она бу ҹүр ибадәт етмәк истәјәнләри ахтарыр» (Јәһја 4:21, 23, 24).\nБәли, Јеһова Аллаһ үчүн һарада ибадәт едәҹәјимиз јох, неҹә ибадәт едәҹәјимиз ваҹибдир. Иса пејғәмбәрин сөзләриндән гадынын үрәји риггәтә ҝәлир. О дејир: «Мән билирәм ки, Мәсиһ адланан бири ҝәләҹәк. О ҝәләндә һәр шеји бизә ачыг-ајдын билдирәҹәк» (Јәһја 4:25).\nОнда пејғәмбәр: «О, мәнәм», — дејә ваҹиб һәгигәти сөјләјир (Јәһја 4:26). Бир фикир верин! Ҝөрүн Мәсиһ ҝүнорта вахты ҝәлән гадына неҹә шәрәф ҝөстәрир! О, һәлә һеч кимә Мәсиһ олдуғуну бу ҹүр ачыг-ашкар билдирмәмишди.\nХЕЈЛИ СӘМӘРИЈЈӘЛИ ИМАНА ҜӘЛИР\nШаҝирдләр Сихар шәһәриндән азугә алыб ҝери гајыдырлар. Онлар ҝөрүрләр ки, Иса гујунун башында бир сәмәријјәли гадынла сөһбәт едир. Шаҝирдләр јахынлашанда гадын сәһәнҝини орадаҹа гојуб шәһәрә ҝедир.\nГадын Сихара ҝәлиб Исанын сөзләрини бир-бир ҹамаата данышыр. О: «Ај ҹамаат, ҝедин, ҝөрдүјүм бүтүн ишләри мәнә данышан адама бахын», — дејә ҹамааты сәсләјир, сонра исә онларда мараг ојатмаг үчүн дејир: «Бәлкә, Мәсиһ елә одур?» (Јәһја 4:29). Бу, чох ваҹиб мөвзудур, чүнки та Муса пејғәмбәрин дөврүндән бу суал һамыны марагландырыр (Ганунун тәкрары 18:18). Елә буна ҝөрә дә шәһәр сакинләри Мәсиһи өз ҝөзләри илә ҝөрмәк үчүн јанына јолланырлар.\nБу арада шаҝирдләр Исаја јемәк тәклиф едирләр, лакин Иса онлара дејир: «Мәним өз јемәјим вар. Сизин ондан хәбәриниз јохдур». Шаҝирдләр тәәҹҹүблә бир-бириндән сорушурлар: «Мәҝәр она кимсә јемәк ҝәтириб?» Онда Иса Мәсиһ бүтүн давамчылары үчүн бөјүк мәна кәсб едән фикир сөјләјир: «Мәним јемәјим мәни ҝөндәрәнин ирадәсини јеринә јетирмәк вә Онун бујурдуғу иши тамамламагдыр» (Јәһја 4:32—34).\nИш дејәркән Иса Мәсиһ тәхминән дөрд ај сонра башлајаҹаг тахыл бичинини јох, руһани бичини нәзәрдә тутур: «Башынызы галдырын вә тарлалара бахын, мәһсул јетишиб, бичинә һазырдыр. Бичинчи артыг әмәкһаггыны алыр вә әбәди һәјат үчүн мәһсул јығыр ки, әкән дә, бичән дә гоша севинсин» (Јәһја 4:35, 36).\nИса пејғәмбәр гадынла етдији сөһбәтин боллуҹа бәһрә вердијини дәрһал ҝөрүр. Бу гадынын шәһадәти нәтиҹәсиндә хејли адам Мәсиһә иман ҝәтирир. Чүнки гадын шәһәр әһлинә: «О, ҝөрдүјүм бүтүн ишләри мәнә данышды», — дејәрәк шәһадәт верир (Јәһја 4:39). Буна ҝөрә дә Сихар ҹамааты Исанын јанына ҝәлиб хаһиш едир ки, о, јанларында галсын вә онларла әтрафлы сөһбәт етсин. Иса дәвәти гәбул едир вә ики ҝүн Сәмәријјәдә галыр.\nСәмәријјәлиләр Исаны динләјир вә чохлу адам она иман едир. Онлар гадына дејирләр: «Биз инди јалныз сәнин дедикләринә ҝөрә она инанмырыг. Чүнки онун сөзләрини өз гулагларымызла ешитдик вә билирик ки, о, доғрудан да, дүнјанын хиласкарыдыр» (Јәһја 4:42). Иса Мәсиһин ишләри һаггында данышаркән сәмәријјәли гадын кими, биз дә адамларда мараг ојадыб, онлары даһа чох өјрәнмәјә тәшвиг едә биләрик.\nХатырладаг ки, бичинә һәлә дөрд ај галыб. Јәгин бу әразидә јазда башлајан арпа бичини олаҹаг. Инди исә һарадаса нојабр, ја да декабр ајыдыр. Белә чыхыр ки, 30-ҹу илин Пасха бајрамындан сонра тәхминән сәккиз ај Иса шаҝирдләри илә Јәһудијјәдә галыб ҹамаата тәлим верир вә вәфтиз едиб. Һал-һазырда онлар јола дүзәлиб шимала, доғма Ҹәлилә бөлҝәсинә ҝедирләр. Ҝөрәсән, орада онлары нә ҝөзләјир?\nСӘМӘРИЈЈӘЛИЛӘР КИМЛӘР ИДИ?\nСәмәријјә әразиси ҹәнубда јерләшән Јәһудијјәнин вә шималда јерләшән Ҹәлиләнин арасында јерләшир. Падшаһ Сүлејманын өлүмүндән сонра Исраилин он шимал гәбиләси Јәһуда вә Бинјамин гәбиләсиндән ајрылмышды.\nБу он гәбилә данаја ибадәт етмәјә башламышды. Беләҹә, ерамыздан әввәл 740-ҹы илдә Јеһова јол верди ки, ашшурлулар Сәмәријјәни әлә кечирсинләр. Онлар шәһәр сакинләринин чохуну әсир апардылар, онларын јеринә исә Ашшур империјасынын шәһәрләринин ҹамаатыны јерләшдирдиләр. Јад аллаһлара ибадәт едән бу инсанлар өлкәдә галан исраиллиләрлә аилә гурдулар. Заман кечдикҹә бу әразинин сакинләри Төвратда олан сүннәт кими бәзи ҝөстәриш вә әмрләри мәнимсәјиб ибадәт формасы гурдулар. Бунунла белә, бу дини ајинләри һәгиги ибадәт адландырмаг олмазды (2 Падшаһлар 17:9—33; Әшија 9:9).\nИса пејғәмбәрин ҝүнләриндә јашајан сәмәријјәлиләр Муса пејғәмбәрин јаздығы китаблары гәбул едирдиләр, амма ибадәтә Јерусәлимдәки мәбәдә ҝетмирдиләр. Онлар илләр боју Сихарын јахынлығында, Гәризим дағындакы мәбәддә ибадәт едирдиләр. Һәтта мәбәд дағыландан сонра да ибадәтә ора ҝедирдиләр. Исанын хидмәт етдији илләрдә сәмәријјәлиләрлә јәһудиләр арасында дүшмәнчилик вар иди (Јәһја 8:48).\nНә үчүн сәмәријјәли гадын Иса пејғәмбәрин онунла данышдығына тәәҹҹүбләнир?\nИса Мәсиһ һәјат сују вә ибадәт јери һаггында гадына нәләри изаһ едир?\nИса гадына өзү һагда нәји ачыглајыр? Исанын сөзләринә ҝөрә, Јеһова һансы ибадәти гәбул едир?\nСәмәријјәли гадын Иса барәдә нәји баша дүшүр вә онун сонракы аддымы нә олур?\nОтузунҹу илин Пасха бајрамындан сонра Иса шаҝирдләри илә бирҝә нә едир?


Q=5	C=2	SS=1	LS=1	PS=1	DC=0	LC=0	SD=0	BS=1	G0=79	G1=64	G2=32	DLID=az_RU	BODY=Уғур газанмаг үчүн «ҝетдијин јолу дүзәлт» | Тәлим\nБошанмыш һәмиманлымыза неҹә көмәк едә биләрик?\nАллаһын Јеһованы сев\nИнсан зәифлијинә Јеһованын ҝөзү илә бах\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Гренландија Данимарка Индонезија Исвеч Камбоҹа Конго Литва Македонија Малта Непал Нидерланд Норвеч Таити Увеа Украјна Чин (мандарин, садәләшдирилмиш) Чин (мандарин, әнәнәви) адангме албан алман амһара африкаанс ајмара бенгал бикол бислама болгар варај венда волајта га газах ган гуарани гуҹарат гырғыз дреһу дхолуо еве ермәни естон ефик зулу ибо иврит илок инҝилис исланд испан италјан каннада каонде каталан кечуа (Анкаш) кечуа (Ајакучо) кечуа (Боливија) кечуа (Куско) кикујју килуба кимбунду кинјаруанда кирунди кореја коса крио куангали куанјама латыш лингала лози лувале луганда лунда малагаси малај малајалам маратһ мајја маҹар ндебеле ндонга нзема оромо осетин пангасинан папјаменто (Аруба) папјаменто (Күрасао) полјак португал пәнҹаб румын рус санго свати себуан сепеди серб серб (латын) сесуто (Лесото) сетсвана сингал словак словен сотсил сранан-тонго суаһили суаһили (Конго) тагалог таи тамил татар тви телугу тетела тигре тсонга тумбука түрк урду фарс фин франсыз хорват чех чибемба чилуба читонга чичева шона јапон јоруба јунан ҝүрҹү Һаити креолу һилигајнон һинд әрәб өзбәк\nҜөзәтчи гүлләси (тәлим нәшри) | ијун 2014\nАЛЛАҺЫН халгы ерамыздан әввәл 537-ҹи илдә Бабили тәрк едәндә онлары Јерусәлимә апаран јолун вәзијјәти Јеһованын ҝөзүндән јајынмамышды. О демишди: «Халг үчүн јол һазырлајын! Тикин, јол салын, дашлары кәнара атын» (Јешаја 62:10). Бәзи јәһудиләрин бу тапшырығы неҹә јеринә јетирдијини тәсәввүрүндә ҹанландыр. Өндә ҝедән дәстә јол салыр, ола билсин, чала-чухурлары долдурур, јолу һамар едир. Бунунла онлар вәтәнә гајыдан јолда архаларынҹа ҝәлән гардашларына көмәк едирләр.\nБу нүмунәни руһани мәгсәдләрә доғру ҝедән јола шамил етмәк олар. Јеһова истәјир ки, бүтүн хидмәтчиләри манеәсиз јолда ирәлиләсин. Онун Кәламы бизи тәшвиг едир: «Ҝетдијин јолу дүзәлт, јолларыны саһмана сал» (Сүл. мәс. 4:26). Ҝәнҹ олуб-олмамағындан асылы олмајараг, сән Аллаһын бу мәсләһәтиндәки мүдриклији ҝөрә биләрсән.\nДҮЗҜҮН ГӘРАРЛАР ВЕРМӘКЛӘ ӨЗҮНӘ ЈОЛ САЛ\nОла билсин, сән инсанларын һансыса ҝәнҹ һагда белә дедијини ешитмисән: «Онун әлиндә бөјүк имканлар вар» вә ја «бу ушағын ҝәләҹәји вар». Адәтән, ҝәнҹләр јахшы сағламлыға, ити зәкаја саһиб олур, уғур газанмаға чалышырлар. Мүгәддәс Китабын бу сөзләри һәгигәтдир: «Ҝәнҹләри гүввәти шәрәфләндирәр» (Сүл. мәс. 20:29). Өз габилијјәтини вә ҝүҹүнү Јеһоваја хидмәтә сәрф едән ҝәнҹ руһани мәгсәдләрә наил ола вә әсил хошбәхтлији дада биләр.\nҜөрдүјүмүз кими, дүнја мәсиһчи ҝәнҹләрин габилијјәтинә, санки, јүксәк гијмәт верир. Әҝәр мәсиһчи мәктәбдә јахшы охујурса, мүәллимләри вә ја синиф јолдашлары ону бу системдә уғура апаран али тәсир алмаға тәшвиг едә биләр. Јахуд мәшгчиләр вә ја мүтәхәссисләр идман саһәсиндә һансыса габилијјәти олан баҹы вә ја гардашы идманда карјера гурмаға ширникдирә биләр. Ола билсин, сән вә ја танышын бу ҹүр ширникдириҹи тәклифләр алыб. Бәс мүдрик сечим етмәјә мәсиһчијә нә көмәк едә биләр?\nМүгәддәс Китаб тәлимләри бизә һәјатын ән јахшы јолунда јеримәјә көмәк едә биләр. Ваиз 12:1 ајәсиндә дејилир: «Ҹаванлыг ҝүнләриндә сәни Јараданы хатырла». Сән вә ја ҝәнҹ танышын Јараданы неҹә хатырлаја биләр?\nҜәлин Гәрби Африкадан олан Ерикин нүмунәсинә нәзәр салаг *. О, јахшы футбол ојнајырды. 15 јашында ону милли командаја сечирләр. Бу о демәк иди ки, тезликлә о, Авропада јүксәк тәлим кечә биләҹәк вә пешәкар футболчу олаҹаг. Ҝөрәсән, Мүгәддәс Китабдакы «ҹаванлыг ҝүнләриндә сәни Јараданы хатырла» мәсләһәти Ерикин көмәјинә неҹә чатаҹаг? Бундан сән вә бәзи ҝәнҹ достларын һансы дәрси ҝөтүрә биләр?\nЕрик мәктәб илләриндән Јеһованын Шаһидләри илә Мүгәддәс Китабы өјрәнмәјә башлајыр. О, Јараданын бәшәријјәтин проблемләринә бирдәфәлик сон гојаҹағыны өјрәнир. Ерик баша дүшүр ки, вахтыны вә ҝүҹүнү Аллаһын ирадәсини јеринә јетирмәјә сәрф етмәкдән ваҹиб һеч нә јохдур. Бу данылмаз һәгигәти нәзәрә алараг, Ерик пешәкар идманчы олмагдан ваз кечди. Әвәзиндә исә, вәфтиз олунуб өзүнү руһани ишләрә һәср етди. Бир гәдәр вахтдан сонра о, хидмәти көмәкчи олду вә даһа сонра Субај Гардашлар үчүн Мүгәддәс Китаб Мәктәбинә дәвәт алды.\nОла билсин, Ерик идманда уғур газанмаға чалышсајды, бу, она вар-дөвләт вә шан-шөһрәт ҝәтирәрди. Анҹаг о, Мүгәддәс Китабдакы «варлы үчүн сәрвәти она гала шәһәридир, өз ҝүманында өзү үчүн пәнаһ һасары тикир» принсипинин һәгигәт олдуғуну анлады (Сүл. мәс. 18:11). Бәли, инсанын вар-дөвләтин сајәсиндә газана биләҹәји тәһлүкәсизлик, әслиндә, иллүзијадан башга бир шеј дејил. Бундан әлавә, варланмаг үчүн дәридән-габыгдан чыханлар «өзләрини санки гылынҹла јаралајараг чохлу әзаб чәкмишләр» (1 Тим. 6:9, 10).\nХошбәхтликдән, бир чох ҝәнҹләр таммүддәтли хидмәтә башламагла әсил севинҹ вә тәһлүкәсизлик әлдә едибләр. Ерик дејир: «Мән Јеһованын таммүддәтли хидмәтчиләриндән ибарәт бөјүк бир “командаја” гошулмушам. Бу, гошула биләҹәјим ән ҝүҹлү командадыр. Јеһоваја миннәтдарам ки, О, мәнә һәјатда әсил хошбәхтлијә вә уғура апаран јеҝанә јолу ҝөстәриб».\nБәс сәнин һагда нә демәк олар? Бу дүнјада гаршына мәгсәдләр гојмаг әвәзинә, нәјә ҝөрә пионер кими хидмәт едәрәк Јеһованын гаршысында өз «јолларыны» мөһкәмләндирмәјәсән? (« Университет тәһсили илә газанылмајан уғурлар» адлы чәрчивәјә бах.)\nМАНЕӘЛӘРИ ЈОЛУНДАН ГАЛДЫР\nБир әр-арвад Бирләшмиш Штатлардакы филиала баш чәкәркән орада Јеһоваја хидмәт едән бет-еллиләрин севинҹи дујмушду. Даһа сонра баҹы јазмышды: «Орада биз өзүмүзү елә раһат һисс едирдик ки». Һәмин ҹүтлүк гәрара ҝәлди ки, онлара бәхш олунан шәрәфли хидмәтә даһа чох вахт вә ҝүҹ сәрф етсинләр.\nИш орасында иди ки, онлар үчүн дәјишиклик етмәк дағ бојда ҝөрүнүрдү. Анҹаг бир ҝүн онлар охудуглары ҝүндәлик ајәнин үзәриндә дүшүндүләр. Бу, Јәһја 8:31 ајәси иди. Орада Исанын сөзләри јазылмышды: «Әҝәр мәним сөзләрими гәлбиниздә сахласаныз, демәли, сиз, һәгигәтән, мәним шаҝирдләримсиниз». Бу сөзләрин үзәриндә дүшүнәрәк онлар дедиләр: «Һәјатымызы садәләшдирмәк үчүн етдијимиз һәр шеј бизим үчүн бөјүк гурбандыр». Онлар ҝениш евләрини сатыб, өзләрини һәр ҹүр јүкдән азад едиб тәләбат олан јығынҹаға кечдиләр. Һал-һазырда онлар пионерлик едир, ејни заманда Падшаһлыг залларынын тикинтисиндә көмәк едир вә вилајәт конгресләриндә көнүллү кими хидмәт едирләр. Онлар өз һиссләрини белә ифадә едирләр: «Садә һәјат сүрмәклә вә Јеһованын тәшкилатынын бизә һәвалә етдији иши ҝөрмәклә бөјүк севинҹ әлдә едирик».\nРУҺАНИ ТӘРӘГГИЈӘ АПАРАН ЈОЛДАН АЈРЫЛМА\nСүлејман јазмышды: «Ҝөзләрин ирәлијә бахсын, дүппәдүз гаршына нәзәр сал» (Сүл. мәс. 4:25). Диггәтини јалныз гаршысындакы јола ҹәмләјән сүрүҹү кими, биз дә руһани мәгсәдләрдән вә онлара наил олмагдан нәјинсә бизи јајындырмасына јол вермәмәлијик.\nБәс сән гаршына һансы руһани мәгсәдләр гоја биләрсән? Бу мәгсәдләрдән бири пионер хидмәти ола биләр. Јахуд бөјүк әразиси олан вә тәҹрүбәли тәблиғчиләрә еһтијаҹ дујан гоншу јығынҹаға көмәк едә биләрсән. Вә ја чохлу тәблиғчиләри олан, анҹаг ағсаггал вә хидмәти көмәкчи сарыдан корлуг чәкән јығынҹаға кечә биләрсән. Әҝәр бу үсуллардан бири илә хидмәтини ҝенишләндирмәк истәјирсәнсә, јахшы олар ки, рајон нәзарәтчиси илә мәсләһәтләшәсән. Әҝәр хариҹдә көмәк етмәк истәјирсәнсә, онда тәләбат олан јығынҹаглар һагда мәлумат алмаг үчүн мүраҹиәт едә биләрсән *.\nҜәл гајыдаг Јешаја 62:10 ајәсиндә тәсвир олунан һадисәјә. Бәзи јәһудиләр вәтәнә ҝедән јолу һамар етмәк вә тәмизләмәк үчүн ҹан гојурдулар ки, Аллаһын халгы мәнзилбашына чата билсин. Мүгәддәс хидмәтдә мәгсәдләрә чатмаг үчүн әлиндән ҝәләни едирсәнсә, тәслим олма. Аллаһын көмәјилә сән дә өз мәгсәдләринә чатаҹагсан. Гаршындакы манеәләри дәф етмәкдә Јеһовадан мүдриклик истә. Онда «ҝетдијин јолу дүзәлт»мәкдә Јеһованын сәнә неҹә көмәк етдијини ҝөрәҹәксән (Сүл. мәс. 4:26).\nФЛАВИЈА јенијетмә икән Јеһованын Шаһиди олан нәнәси она Мүгәддәс Китаб һагда данышырды. Лакин атасы мүәллим олдуғундан чалышырды ки, онда тәбиәти тәдгиг етмәјә вә али тәһсил алмаға һәвәс ојатсын. Башгалары она дејирди: «Сиз ҝәнҹләр планетимизин дағылмасынын гаршысыны ала биләрсиниз». Атасынын дәстәји илә о, нүфузлу бир университетә дахил олду вә орада зәрәрсиз јанаҹаг истеһсал етмәјин јолларыны тәдгиг етмәјә башлады.\nФлавија фикир вермишди ки, планетин талеји әксәр тәләбәләрин һеч веҹинә дејил. Һәмчинин университетдә бәзи лајиһәләр јахшы ҝәлир ҝәтирдијиндән тәдгигатчылар, әсасән, белә лајиһәләрлә мәшғул олурдулар. Бу, Флавијаны чох нараһат едирди. Јеһованын Шаһидләри онун гапысыны дөјәндә о, Мүгәддәс Китабда Аллаһ вә ҝәләҹәклә бағлы нә дејилдији илә марагланды.\nФлавија Мүгәддәс Китаб һәгигәтини гәбул етди вә вәфтиз олунду. Анҹаг о, елми дәрәҹә алмаг үчүн чалышдығындан хош хәбәри тәблиғ етмәјә чох аз вахты галырды. Бир дәфә о, рајон нәзарәтчисинин Јагуб 4:17 ајәсинә вердији изаһата гулаг асмышды. Орада дејилир: «Әҝәр кимсә дүзҝүн иши неҹә ҝөрмәји билир, амма ҝөрмүрсә, о, ҝүнаһ едир». Бу, Флавијаны өз вәзијјәти һагда дүшүнмәјә тәшвиг етди. О бөлүшүр: «Мән һәм Јеһованын әтәјиндән јапышмышдым, һәм дә елми дәрәҹә алмағын дәрдини чәкирдим. Сечим етмәли идим».\nФлавија өз сечимини етди вә университетдәки тәһсилинә сон гојду. Бәс о, буна ҝөрә пешман олдуму? Ҝөрәк өзү нә дејир:\n«Јеһоваја хидмәтдә университет тәһсили илә газанылмајан уғурлар әлдә етдим. Јеһованын әли һәмишә үстүмдә олуб. О, мәнә хејирхаһ олмағы, мәһәббәт ҝөстәрмәји, башгаларына руһани ҹәһәтдән көмәк етмәји өјрәдиб. Мәним ҝөзәл аиләм вар вә елмин верә биләҹәјиндән гат-гат ҝөзәл ҝәләҹәјә маликәм. Планетимизи Јеһовадан башга һеч ким горуја билмәз. Мән јалныз вә јалныз Она ҝүвәнирәм». Флавија вә әри Јеһованын Шаһидләринин Нју-Јоркдакы мәркәзи идарәсиндә хидмәт едирләр.\n^ абз. 8 Ад дәјишдирилиб.\n^ абз. 18 «Јеһованын ирадәсини јеринә јетирмәк үчүн тәшкил олунмушуг» китабынын 111, 112-ҹи сәһифәләринә (рус.) бах.\nУниверситет тәһсили илә газанылмајан уғурлар\nҜӨЗӘТЧИ ГҮЛЛӘСИ (ТӘЛИМ НӘШРИ) ијун 2014


Q=13	C=8	SS=0	LS=2	PS=5	DC=0	LC=0	SD=0	BS=1	G0=35	G1=25	G2=8	DLID=az_RU	BODY=1 Салнамәләр 5 | Онлајн Мүгәддәс Китаб | Јени дүнја тәрҹүмәси\n1 Салнамәләр 5:1—26\nРубән өвладлары (1—10)\nҸад өвладлары (11—17)\nҺәҹәриләр мәғлуб едилир (18—22)\nМәнәссә гәбиләсинин јарысы (23—26)\n5 Исраилин илки Рубән+ иди. О, илк оғул олса да, атасынын јатағыны ләкәләдији үчүн+ илк оғуллуг һаггы Исраил оғлу Јусифин оғулларына верилмишди.+ Беләликлә, о, нәсил шәҹәрәсиндә илк оғуллуг һаггыјла гејдә алынмады. 2 Јәһуда+ гардашларындан үстүн олса да, рәһбәр ондан ҝәлсә дә,+ илк оғуллуг һаггы Јусифә мәхсус иди. 3 Исраилин илки Рубәнин оғуллары бунлар иди: Һәнуг, Фәллу, Һәсрун вә Гарми.+ 4 Шәмај Јуилин оғлу иди. Онун оғлу Јәҹуҹ, онун оғлу Шимај, 5 онун оғлу Микә, онун оғлу Рәја, онун оғлу Баал, 6 онун оғлу Бијираһ иди. Ону Ашшур падшаһы Тиглатпаласар+ әсир апармышды. О, рубәнлиләрин башчысы иди. 7 Онун нәсил шәҹәрәсиндә аиләләринә ҝөрә, мәншәләринә ҝөрә гардашлары бунлар иди: башчы Јаәл, Зәкәријјә 8 вә Јуилин нәтиҹәси, Шәманын нәвәси, Әзазын оғлу Бәләһ. О, Аруирдә+, Нәба вә Баал-Мәуна+ гәдәр олан әразидә јашајырды. 9 Шәргдә онун торпаглары Фәрат чајы+ саһилиндәки чөллүјүн башланғыҹына гәдәр иди. Чүнки онларын сүрүләри Ҝилад торпағында+ чох артмышды. 10 Талутун дөврүндә онлар һәҹәриләрлә мүһарибә едиб онлары мәғлуб етмишдиләр. Беләҹә, онлар Ҝиладдан шәргдәки бүтүн торпагларда чадыр гуруб мәскән салдылар. 11 Онларын јанында, Сәлхәјәдәк+ Башан дијарында Ҹад өвладлары јашајырды. 12 Јуил башчы иди, ондан сонра Шафам ҝәлирди, Јанај вә Шафат да Башанда башчы идиләр. 13 Онларын нәсилләриндән олан гоһумлары бунлар иди: Микајыл, Мәшуллам, Сәба, Јурај, Јакан, Зија, Абир. Ҹәми једди нәфәр. 14 Бунлар Абиһаилин оғуллары иди. Абиһаил Хуринин, Хури Јурјаһын, Јурјаһ Ҝиладын, Ҝилад Микајылын, Микајыл Јәшишајын, Јәшишај Јәһдунун, Јәһду Бузун оғлу иди. 15 Гуни оғлу Әбдиилин оғлу Әхи онларын нәсил башчысы иди. 16 Онлар Ҝиладда+, Башанда+ вә онун әтраф шәһәрләриндә, бүтүн Шарон отлагларынын әразисиндә јашајырдылар. 17 Онларын адлары Јәһуда падшаһы Јутәмин+ вә Исраил падшаһы Әрубамын*+ дөврүндә нәсил шәҹәрәләриндә гејд олунду. 18 Рубәнлиләр, ҹадлылар вә Мәнәссә гәбиләсинин јарысынын дөјүшә габил, гылынҹ-галхан тутан, јај-каманла силаһланмыш 44 760 иҝид дөјүшчүсү вар иди. Онларын һамысы һәрби тәлим кечмишди. 19 Онлар һәҹәриләрлә+, Јәтурла, Нафишлә+ вә Нәдубла мүһарибә етмишдиләр. 20 Мүһарибәдә көмәк алдыгларындан һәҹәриләри вә онларын мүттәфигләрини мәғлуб етмишдиләр. Онлар мүһарибә вахты Аллаһдан имдад диләмишдиләр, Аллаһ да Она ҝүвәндикләри үчүн+ онларын јалварышына ҹаваб вермишди. 21 Онларын һејванларыны — 50 000 дәвә, 250 000 гојун, 2000 ешшәк әлә кечирмиш, 100 000 нәфәр адамы әсир ҝөтүрмүшдүләр. 22 О вахт чохлу адам һәлак олмушду. Чүнки мүһарибәни Аллаһ апарырды.+ Онлар сүрҝүнә гәдәр өз јурдларында јашадылар.+ 23 Мәнәссә гәбиләсинин јарысы+ Башан дијарындан Баал-Һәрмуна, Сәнирә вә Һәрмун дағына+ гәдәр олан торпагларда јашајырды. Онларын сајы-һесабы јох иди. 24 Онларын нәсил башчылары бунлар иди: Ифәр, Јиши, Әлиил, Әзриил, Әрәмја, Худавијјә, Јәһдил. Онлар иҝид дөјүшчүләр, адлы-санлы адамлар, нәсил башчылары идиләр. 25 Амма ата-бабаларынын Аллаһына сәдагәтсизлик етдиләр, Аллаһын онларын өнүндә мәһв етдији өлкә халгларынын аллаһлары илә Она хәјанәт етдиләр.+ 26 Буна ҝөрә Исраилин Аллаһы Ашшур падшаһы+ Пүлүн (Ашшур падшаһы Тиглатпаласар)+ үрәјиндә нијјәт ојатды, о, рубәнлиләри, ҹадлылары вә Мәнәссә гәбиләсинин јарысыны Һалаһа, Һабора, Һараја вә Гозан чајынын саһилинә сүрҝүн етди.+ Онлар бу ҝүнәдәк орададырлар.\n1 Салнамәләр 5